174. ALDIZKARIA - 2021eko uztailaren 27a\n272/2021 EBAZPENA, ekainaren 24koa, Hezkuntzako zuzendari nagusiak emana, Iruñeko eta Tuterako hizkuntza eskola ofizialen antolaketa eta jarduna 2021-2022 ikasturtean arautzeko jarraibideak onesten dituena.\nAbuztuaren 29ko 68/2018 Foru Dekretuaren bidez (haren bidez egokitu zen abenduaren 22ko 1041/2017 Errege Dekretua) ezarri ziren Nafarroan hizkuntzen irakaskuntzen oinarrizko mailako, tarteko mailako eta maila aurreratuko curriculumak, Hezkuntzari buruzko maiatzaren 3ko 2/2006 Lege Organikoak ezarritakoak.\nEleaniztasunaren eta Arte Ikasketen Zerbitzuko zuzendariak aldeko txostena aurkeztu du Nafarroako hizkuntza eskola ofizialen antolaketa eta jarduna 2021-2022 ikasturtean arautuko dituzten jarraibideak onesteko.\n1. Iruñeko eta Tuterako hizkuntza eskola ofizialen antolaketak eta jardunak 2021-2022 ikasturtean bete beharko dituzten jarraibideak onestea. Ebazpen honen eranskinean ageri dira.\n2. Ebazpen hau eta eranskina Nafarroako Aldizkari Ofizialean eta Hezkuntza Departamentuaren web-orrian (http://www.educacion.navarra.es/portal/) argitara daitezela agintzea.\n3. Ebazpen honen kontra gora jotzeko errekurtsoa aurkezten ahal da, Hezkuntza Departamentuko kontseilariari zuzendua, hilabeteko epean, argitaratu eta biharamunetik aitzina.\n4. Ebazpen hau eta eranskina igortzea Eleaniztasunaren eta Arte Ikasketen Zerbitzura, Hezkuntzako Ikuskapen Zerbitzura, Langileen Araubide Juridikoaren Zerbitzura, Ikasketak Antolatzeko Atalera, Atzerriko Hizkuntzen Atalera, eta Iruñeko eta Tuterako hizkuntza eskola ofizialetara, behar diren ondorioak izan ditzaten.\nIruñean, 2021eko ekainaren 24an.–Hezkuntzako zuzendari nagusia, Gil Sevillano González.\nIruñeko eta Tuterako Hizkuntza Eskola Ofizialen antolaketa eta jarduna 2021-2022 ikasturtean arautzeko jarraibideak\nI.–Ikastetxeko urteko programazio orokorra.\nIII.–Irakaslana koordinatzeko organoak.\nV.–Eskola informazioaren kudeaketa: EDUCA. ECOEDUCA kontabilitate sistema.\nVI.–Antolaketari dagozkion alderdiak.\nI.–Ikastetxeko urteko programazio orokorra\nIruñeko eta Tuterako hizkuntza eskola ofizialetako zuzendaritza taldeek Urteko Programazio Orokorra prestatuko dute, ikasturtea hasi baino lehen, departamentuen proposamenak eta Hezkuntza Departamentuak ezartzen dituen helburuak eta lanerako planak aintzat hartuta. Programazio horrek bermatuko du hezkuntza-jarduera guztiak modu koordinatuan betetzen direla, eskumenak behar bezala baliatzen direla eta eskola-komunitateko sektore guztiek parte hartzen dutela.\n1. Urteko Programazio Orokorrean honakoak sartuko dira:\n1.1. Ikastetxeko ordutegi orokorra.\nIkastetxeko ordutegi orokorrak, zuzendaritza taldeak prestatu behar duenak, bermatuko du Urteko Programazio Orokorrean aurreikusitako jarduerak betetzea, bai irakaskuntzakoak bai osagarriak.\nIkastetxeak goiz eta arratsaldeko ordutegiarekin egonen dira zabalik eskola-komunitatearentzat. Eskola-oporraldietan, behar diren bitartekoak jarriko dira ikastetxeak goizez zabalik egon daitezen.\nHorrez gain, ikastetxeko ordutegi orokorrean eskola-egunetako orduen banaketa jasoko da, eskola-egutegiaren arabera eta ondoko irizpide hauei jarraikiz egina:\na) Irakaskuntza arautua. Eskola-ordutegia astelehenetik ostiralera bitartekoa izanen da, biak barne, goiz eta arratsaldeko txandetan.\nOro har, kurtso presentzialak izanen dira, zehazki, astean bi ordu eta 15 minutuko bi saio, hau da, 4,5 ordu astean talde bakoitzarentzat. Horrez gain, hizkuntza eskolek ezarriko dute zenbat ostiral izan beharko diren eskola-egun, talde bakoitzak guztira 130 ikastordu izan ditzan.\nb) Ikastaro erdipresentzialetarako eta curriculuma malgutzeko ikastaroetarako baimena ematen ahalko da, baina, edonola ere, talde horietako ratioa eta irakasleen ordutegiko eskola-orduen zenbaketa talde presentzialetakoen berdinak izanen dira. Eskaerek Eleaniztasunaren eta Arte Ikasketen Zerbitzuaren oniritzia eduki behar dute.\nIkastaro horien eskola-karga presentziala eta jarduera ez-presentzialak eta tutoretzak (presentzialak edo on line) antolatzeko, kontuan hartuko da departamentuen planifikazioa, kasuan kasuko mailen programazioan jasoko da, eta irakasleen ordutegi pertsonalean islatuko da.\nc) Hizkuntza eskola ofizialek baimena eska dezakete hizkuntzaren jarduera bat edo batzuen inguruko ikastaro monografikoak emateko, baita irakasleentzako eguneratze eta hobetze ikastaroak, beste profesional batzuei begirako ikastaroak edo berariazko gaiak ardatz hartzen dituztenak ere. Ikastaro horiek ez dute ziurtapen ofizialik.\n1.2. Planifikatzeko irizpideak.\nIkasketaburuak ikasleen eta irakasleen ordutegiak prestatuko ditu, Urteko Programazio Orokorrean ezarritako irizpideak errespetatuz betiere.\nIkastetxeak ekitatez planifikatuko ditu txandak eta ordutegiak hizkuntza guztietarako, eta bermatuko du, ahal delarik, maila guztietan goiz eta arratsaldeko txandak egotea.\n1.3. Hobekuntza plana.\na) Hobekuntza planak, ikastetxearen egoeraren azterketatik abiatuta, ikuspegi orokor eta integratzaile batetik aurreikusitako hobekuntza helburuak lortzera zuzendutako jarduketa batzuk ezarriko ditu urtero, kontuan hartuta aurrera begira jarraitutasuna izan behar dutela.\nb) Eskolek errendimenduaren eta beren jardunaren hobekuntzarekin lotura handiena duten helburuak hautatuko dituzte, ikastetxearen diagnostikoaren arabera (emaitza akademikoak, departamentuko bilerak, klaustroaren erabakiak, etab.) hala ikusten direnak.\nc) Ikastetxearen hobekuntza planean aurreikusitako neurriek adierazle batzuk izan beharko dituzte, haien eraginkortasuna ebaluatzeko. Emaitzak ikasturte bukaerako memorian sartuko dira.\n1.3.1. Biurteko hobekuntza plana.\nIkastetxeek 2020-2022 biurteko hobekuntza planaren bigarren urtea gauzatuko dute.\nLehenik eta behin, ikastetxearen bi urteko hobekuntza plana berrikusiko dute. Horretarako, planean egin beharreko egokitzapen eta doikuntzak egiteaz gainera, kontuan hartuko da, batetik, ebaluazio diagnostikoaren emaitzen azterketa, eta bestetik, aurreko ikasturtearen bukaeran zuzendaritzak, koordinazio pedagogikorako batzordeak eta departamentuek egindako barne emaitzen analisiaren ondorioz aurkezten diren hobekuntza proposamenak.\n1.4. Departamentuen jarduketa-plana eta programazioak.\na) Departamentu bakoitzak, irailean zehar, 2021-2022 ikasturterako jarduketa-plana prestatuko du, barnean direla departamentuko edo mailako bilerak eta ikasturteko zeregin nagusiak, hala nola, kurtso eta maila guztietako ebaluazio probak egitea, ziurtapenak berrikustekoak barne, kontuan harturik Hezkuntza Departamentuak ezarritakoa, eta hizkuntza bakoitza balidatzeko ardura dutenekin elkarlanean.\nZiurtapen proba horien pilotajerako, gure proba bateratuek izanen dute lehentasuna. Era berean, Nafarroatik kanpoko eskoletako proben pilotajea erraztu eta lagunduko du, ahal den neurrian.\nHorrez gain, arduradunak izendatuko dira, Iruñeko Hizkuntza Eskola Ofizialeko aleman, ingeles eta italiera departamentuetako kideen artean, hizkuntz horietako ziurtapen proba bateratuak prestatzeko batzordea osatzeko. Tuterako Hizkuntza Eskola Ofizialeko frantses departamentutik izendatuko dira frantseseko proba bateratuak prestatzeko batzordea osatuko duten irakasleak.\nb) Departamentuetako programazioa prestatzeko arduradun nagusiak departamentuetako buruak izanen dira. Programazioan honako alderdi hauek jasoko dira: helburuak, edukiak, denbora banaketa, alderdi metodologikoak eta ebaluazio eta kalifikaziorako irizpideak.\nDepartamentu bakoitzaren programazioaren ale bat ikastetxeko zuzendariari emanen zaio, ezartzen den epearen barnean, ikastetxeko Urteko Programazio Orokorrean sar dezan. Programazioek zuzendaritzaren oniritzia jaso beharko dute.\nProgramazioaren bi ale, gutxienez, departamentuan geldituko dira: bata kide anitzeko gobernu organoen eskura, eta bestea departamentuaren eskura. Gainera, ale bana emanen zaio departamentuko kide bakoitzari.\n1.5. Urteko Programazio Orokorrari erantsi beharrekoak.\n1.5.1. Urteko Programazio Orokorrarekin batera, orobat, irakaskuntza-programazioen adostasun agiriak aurkeztuko dira, ziurtatzearren programazioak egoki jaso dituela eskatzen diren atal guztiak.\n1.5.2. Kontingentzia plana. Ikastetxeek hezkuntza jardueraren antolaketarako eta prebentziorako Kontingentzia Plana eguneratu beharko dute, COVID-19ak eragindako osasun krisiari aurre egiteko eta hezkuntza jarduera ahalik eta egokien garatzen dela bermatzearren.\nPlan horrek bete beharko ditu Hezkuntza Departamentuak ikasturte hasieran ezarriko dituen berariazko jarraibideak.\nNolanahi ere, plan horrek, gutxienez, atal hauek izanen ditu:\nb) Aurreikusitako aukerak.\nEskola jarduera presentzialerako balizko aukerak. Egoera batetik beste batera igaroz gero zer neurri hartzea aurreikusten den; neurriok malgutasunez ezarriko dira, agintaritzek xedatzen dutenaren arabera, era murriztaileagoan edo malguagoan.\nc) Segurtasun eta higiene neurriak.\nAireztapena, maskarak erabiltzea, eskuen higienea (ura eta xaboia edo gel hidroalkoholikoa), garbiketa eta desinfekzioa...\nd) Antolaketa neurri orokorra.\nSarrera-irteerak: eraikinaren barruko joan-etorriak; gelen erabilera; komunen erabilera, eta abar.\ne) Jarduera osagarriak eta eskolaz kanpokoak.\nf) Langileen kudeaketa.\nIkastetxeko langileak; ikastetxekoak ez diren pertsonak...\ng) Protokoloa COVID-19aren sintomak izanez gero.\nh) Irakasle eta ikasle zaurgarriak.\ni) Ikastetxeko COVID-19 arduraduna.\nIkastetxeko zuzendariak kontingentzia planaren arduradun izanen d(ir)en irakaslea(k) izendatuko d(it)u 2021-2022 ikasturterako. Arduradunari dagokio kontingentzia plana abian jartzea eta plana koordinatzea, baita ikastetxeko zuzendariak esleitzen dizkion gainerako eginkizunak betetzea ere.\n1.6. Ikastetxeko prestakuntza plana.\nEtengabeko prestakuntza irakasleen eskubide eta betebehar bat da, bai eta Hezkuntza Departamentuaren eta ikastetxeen erantzukizuna ere, azken helburua izanik Nafarroako hezkuntza sistemaren kalitatea hobetzea irakasle lanbidea garatuz. Ildo horretan, ikastetxeak prestakuntza instituzionalaren programa bat ezarriko du ikastetxeko irakasle guztientzat. Nahitaezko prestakuntza horrek 35 ordu iraunen du.\nZuzendaritza taldeari dagokio programa horren edukia eta nola banatzen den ikasturtean zehar finkatzea eta antolatzea, eta hori guztia ikastetxearen prestakuntza planean jasoko da. Programa prestatzeko orduan, kontuan hartuko dira ikastetxea hobetzeko urteko planaren helburuak eta Hezkuntza Departamentuak prestakuntza arloan ezarritako lehentasunei buruzko jarraibideak. Prestakuntza hori lehentasunezkoa izanen da, eta irakasle guztiek nahitaez egin beharko dute. Hezkuntzako Ikuskapen Zerbitzuak gainbegiratuko du irakasle guztiek egiten dutela.\nPrestakuntza instituzionala zabalagoa izan daiteke ikastetxeak berak edo, kasua bada, Hezkuntza Departamentuak ezartzen dituen beharrak betetzeko. Kasu horretan, irakasleen parte-hartzea boluntarioa izanen da.\nIkasturte berean beste ikastetxe batera lan egitera joaten diren irakasleek behar den akreditazioa aurkeztu beharko diote ikastetxe berriko zuzendaritzari, aurrekoan egin duten prestakuntza mota eta ordu kopurua adierazita. 35 orduko prestakuntza instituzionalaz gain, irakasleek prestakuntza indibidualerako eskubideaz baliatzen segitzen ahalko dute, nahi izanez gero.\nZuzendaritza taldeak, departamentuko buruekin koordinatuta, ikastetxeko irakasleen prestakuntza diseinatuko du, haien beharren eta hobekuntza planen arabera, betiere kontuan hartuta hizkuntza eskolen antolaketaren eta jardunaren berariazko ezaugarriak. Nolanahi ere, ikastetxeko prestakuntza interesek lehentasuna izanen dute banakakoen interesen aldean.\n1.7. Jarduera osagarriak.\nZuzendaritza taldeak, departamentuen eta Eskola Kontseiluaren proposamenak jaso ondoren, eskola jarduera osagarrien programazioa prestatuko du.\n1.8. Memoria administratiboa.\n2021eko urriaren 24a baino lehen, zuzendaritza taldeak memoria administratiboa prestatuko du, eta, horretan, beste elementu batzuen artean, Ikastetxearen Antolaketarako Agiria (IAA) sartuko da.\n1.9. Aniztasunari erantzutea.\nAntolaketari dagozkion alderdiak.\nIkastetxearen lan partekatua da aniztasunari erantzutea. Neurri metodologikoak eta antolakuntzakoak aplikatuz, ikasleen premia desberdinei emanen zaie erantzuna.\nHizkuntza eskola ofizialetan, derrigorrezkoen ondoko irakaskuntzak izanik, bi arreta mota bereiz daitezke: ikasgelan ematen dena eta azterketetan ematen dena.\nIkastetxeak behar den arreta emanen du ikasgelan, metodologiari eta baliabide teknikoei dagokienez (entzungailuak, mahai lagungarriak, toki handiagoa, etab.). Behin ohiko baliabide horiek inklusiboki antolatu ondoren, gerta daiteke ikastetxearen esku ez dauden beste neurri batzuk aurreikustea, esaterako ikasgelan espezialistak izatea (zeinu hizkuntzako interprete bat, esatera). Kasu horietan, baimendu daiteke pertsona hori ohiko ikasgelan egotea, ikuspegi inklusiboz, eta, hala, helburu batzuk sendotzeaz gain, ahalbidetuko da ikasleak ikaskuntza prozesuan parte hartzea. Salbuespenez aukera hori justifikatzen denean, zehaztuko da zenbat denboratarako aurreikusten den esku-hartze hori. Ikasle eskatzaileak ekarriko du kanpoko espezialista hori, eta hark ez dio trabarik ekarriko ikasgelako ikasleen irakaskuntza eta ikaskuntza prozesuari.\nAzterketen kudeaketan arreta emateari dagokionez, inklusiorako antolakuntza neurriak aplikatuko dituzte eskolek, eta ikasleei baliabide tekniko puntualak jarriko dizkie azterketak egiteko.\nNolanahi ere, ebaluazioari eta ziurtapenari dagokienez, ebaluaziorako araudi oinarrizkoak ezartzen duenari jarraituko diote hizkuntza eskola ofizialek.\nIkastetxe bakoitzeko Aniztasunari Erantzuteko Planak ikastetxe horren irizpideak eta baliabideen eta neurrien antolaketa jasoko ditu.\n2. Urteko Programazio Orokorra onetsi eta ebaluatzea.\nEskola Kontseiluak onetsi eta ebaluatu beharko du Urteko Programazio Orokorra eta ikastetxeko kide guztiek nahitaez bete beharko dute.\nOndoriorik aipagarrienak ikasturte bukaerako memorian jasoko dira, zeina Hezkuntzako Ikuskapen Zerbitzura bidaliko baita 2022ko uztailaren 10a baino lehen.\nUrteko Programazio Orokorra 2021eko urriaren 31 baino lehen aurkeztuko da. Programazio horren ale bat Hezkuntzako Ikuskapen Zerbitzura bidaliko da; beste ale bat ikastetxeko idazkaritzan jasoko da, irakasleek eta Eskola Kontseiluko kideek aztertu ahal izateko.\nHezkuntzako Ikuskapen Zerbitzuak egiaztatuko du Urteko Programazio Orokorra jarraibide hauetan xedatzen denari egokitzen zaion, eta zer aldaketa egin behar den adieraziko du.\n225/1998 Foru Dekretuan xedatutakoaren arabera (irakasleen lanaldia eta ordutegia), irakasleek, oro har, Nafarroako Gobernuaren mendeko funtzionarioentzat finkatzen den lanaldi bera izanen dute, bete behar dituzten eginkizunen ezaugarrietara egokitua.\nIrakasleek hogeita hamar ordu emanen dituzte astean ikastetxeko jardueretan. Denbora hori banatuko da eskola-orduetan, astean zenbatu beharreko ordu osagarrietan eta urtean zenbatu beharreko orduetan.\nGainerako orduak, ikastetxean bete beharrekoak ez direnak, erabiliko dira prestakuntzan, irakaslanak prestatzen eta batzorde, epaimahai edo antzekoetan parte hartzeko, azken horietan aritzeko izendatuz gero.\nEkaineko eta iraileko eskola gabeko lan egunetan, egunean ikastetxean egon beharreko bost orduko lanaldi etengabea baimentzen ahalko zaie irakasleei, salbu eta lanaldi zatituetan programatutako jarduerak. Irakasleek, azken azterketak egiteko finkatutako garaian, beren ordutegia egokitu beharko dute haiek egiteko programatu den egutegiaren arabera.\n2. Orduen banaketa.\nIrakasle bakoitzaren ordutegi pertsonalean asteko eskola-orduak eta astean zenbatu beharreko ordu osagarriak jasoko dira, 25 osotara, nahitaez ikastetxean egon beharrekoak. Horietatik, 5 ordu gutxienez ostiraletan izanen dira. Asteko beste 5 orduak, urtean zenbatu beharreko ordu osagarritzat hartuko dira.\nIrakasleen eskola-ordutegia araudian ezarritakoa izanen da. Horretan sartuko dira, batetik, zuzeneko eskola-orduak eta, bestetik, eskola-ordu gisa zenbatzen direnak.\nNafarroako irakaskuntza publikoaren kalitatea hobetzeko itunaren emaitza gisa, zeina argitaratu baitzen irailaren 14ko 86/2018 Foru Aginduaren bidez, zuzeneko irakaskuntza-orduak murriztu dira, eta murriztutako ordu horiek honela erabiliko dira: ordu bat ikastetxeko koordinazio lanetarako eta plangintza instituzionaleko agiriak prestatzeko, eta beste ordua ikastetxeak parte hartzen duen proiektuak, programak eta planak egiteko, bai eta aipatu foru aginduan adierazten diren zereginetarako.\nNolanahi ere, irakasleen eskola-orduen kopuruak bermatu beharko du kurtso arautuetako eta espezializazio kurtsoetako talde bakoitzak zuzeneko 130 eskola-ordu izatea.\nHonako hauek hartuko dira eskola-ordutzat:\na) Zuzendaritza taldea.\nMatrikula presentzialen kopurua ikusirik, zuzendaritza taldeek ondokoak izanen dituzte:\n–Iruñeko HEO: astean 63 eskola-ordu, honela banatuak: zuzendariak 13,5 ordu, ikasketaburuak 13,5 ordu, idazkariak 13,5 ordu, zuzendariordeak 13,5 ordu eta ikasketaburu albokoak 9 ordu.\n–Tuterako HEO: astean 36 eskola-ordu, honela banatuak: zuzendariak 9 ordu, ikasketaburuak 9 ordu, idazkariak 9 ordu eta zuzendariordeak 9 ordu.\nb) Departamentuko buru eta koordinatzaileak.\nKargu horietan aritzen diren pertsonek talde bati dagozkion 4,5 eskola-ordu erabiltzen ahalko dituzte astean eginkizun horietarako.\nc) Ziurtapen probak prestatzea: 4,5 ordu prestatu den maila bakoitzeko. Italierarako 4,5 ordu esleituko dira guztira.\nd) Teknologia berrien koordinazioa: 4,5 ordu.\ne) Kalitate Programaren arduraduna: 4,5 ordu.\n2.2. Astean zenbatu beharreko ordu osagarriak.\nAstean zenbatu beharreko ordu osagarrietan, irakasle bakoitzari esleitutako jardueren arabera, honako hauek sartuko dira:\na) Astean ordu bat departamentuaren bileretarako.\nb) Astean ordu bat ikasleei arreta emateko.\nc) Bi ordu, gehienez, ziurtapen, ebaluazio eta entsegu probak prestatzeko eta pilotajea egiteko.\nd) Ordu bat Eskola Kontseiluko kideentzat.\ne) Ikastetxean egoteko orduak.\nf) Ordu bat koordinazio didaktikorako.\n2.3. Urtean zenbatu beharreko orduak.\nAstean egin beharreko 30 orduak betetzeko kontuan hartzen diren asteko 5 ordu urtean zenbatzeko ordu osagarriak dira. Ordu horiek, irakasle guztiek egin beharrekoak, honelako lanetarako erabiliko dira:\n–Ikasle libreen azterketak aplikatzea eta zuzentzea.\n–Ikastetxean ezarritako beste edozein proba prestatzea, aplikatzea eta zuzentzea.\n–Proben emaitzak aztertzea.\n–Departamentuei dagozkien unean uneko lanak, programazio didaktikoetan sartuta daudenak.\n–Plangintza instituzionalerako tresnak prestatu edo berrikustearekin lotutako zereginak, bai eta irakasten den hizkuntzarekin lotutako prestakuntza jarduerak ere.\n3. Ordutegiak prestatzea eta onestea.\nOrdutegiak prestatzeko, ikasketaburuak departamentuetako buruei jakinaraziko die zenbat talde, txanda eta ordutegi dauden maila bakoitzean, eta zenbat irakasle dituen departamentu bakoitzak. Departamentuburuak ordu-tarte orekatutan banatuko ditu taldeak, ikasketaburuaren jarraibideen arabera.\nIrakasleen eskola-ordutegia asteko egun guztietan banatuko dira, salbu eskolarik gabeko ostiraletan.\nIkasturtea bukatutakoan, departamentuek bilera berezi bat eginen dute hurrengo ikasturteko ordu-tarteak kideen artean banatzeko, jarraibide hauetan jasotako irizpideak errespetatuz betiere.\n3.1. Txanden eta taldeen banaketa.\nEskola goiz eta arratsaldez ematen duten ikastetxeetan, departamentu bakoitzeko irakasleek erabakiko dute bakoitza zein txandatan arituko den, goizez edo arratsaldez.\nEzinezkoa bada ordutegia betetzea aukeratzen den txandan, beste txandan bete beharko da.\nTxandak hautatu ondoren, erabakiko da ordu-tarteak nola banatu.\nOrdu-tarteak banatzerakoan departamentuko kideak ados jartzen ez badira, honela aukeratuko dira taldeak:\nDepartamentuko kide bakoitzak talde bat hautatuko du, ekitaldian agertzen diren departamentuko irakasle guztiekin txanda oso bat egin arte.\nLehen txanda hori amaitutakoan, beste batzuk eginen dira, eskola-ordutegi indibidual guztiak osatu arte edo talde guztiak esleitu arte.\nAurrekoa gorabehera, taldeak hautatzeko prozesuan ordutegien arteko bateraezintasunak gertatzen badira, eta departamentuko kide guztien artean adostasunik ez badago, horren berri emanen zaio ikasketaburuari, konpon dezan.\nOrdu-tarteak banatzeko bilera berezi horretan izaten diren gorabehera guztien akta eginen da eta departamentuko kide guztiek sinatuko dute; akta horren kopia bat ikasketaburuari emanen zaio berehala.\n3.2. Hautatzeko ordena.\nOrdena honi jarraikiz eginen da hautaketa:\na) Hizkuntza Eskola Ofizialetako irakasleen kidegoko katedradunak, ikastetxean behin betiko destinoa dutenak.\nb) Hizkuntza Eskola Ofizialetako irakasleen kidegoko katedradunak, ikastetxean behin betiko destinoa ez dutenak.\nc) Hizkuntza Eskola Ofizialetako irakasleak, ikastetxean behin betiko destinoa dutenak.\nd) Hizkuntza Eskola Ofizialetako irakasleak, destinoaren zain daudenak.\ne) Hizkuntza Eskola Ofizialetako irakasleak, praktikaldian daudenak.\nf) Zerbitzu-eginkizunetan dauden Bigarren Hezkuntzako kidegoko irakasleak.\ng) Funtzionarioak eta lan kontratu mugagabea dutenak, prestakuntzarako zerbitzu bereziak egiten ari direnak.\nh) Aldi baterako kontratudunak, lan edo administrazio araubidekoak.\nArestiko a), b), c), d) eta f) ataletan, taldeak hautatzeko lehentasuna kidegoan duten antzinatasunak ezarriko du (borondatezko eszedentzietako denbora kontuan hartu gabe), eta antzinatasuna berdina baldin bada, atal bakoitzaren lehentasun hurrenkera ezartzeko, honako irizpide hauek aplikatuko dira bata bestearen atzetik:\n–Ikastetxean antzinatasun handiena izatea.\n–Kidegoan antzinatasun handiena izatea.\n–Kidegoan sartzeko hautapen prozesuetan puntu gehien lortu izana.\nAurreko e) atalari dagokionez, prozesua gainditu zuten oposiziogileen zerrendak onesteko ebazpenetan agertzen den hurrenkerak ezarriko du taldeak hautatzeko lehentasun hurrenkera.\nAurreko g) eta h) ataletan, ordea, lehentasun hurrenkera ezartzeko, Giza Baliabideen Zerbitzuan ageri diren zerrendetan egokitu zaien tokiari segituko zaio.\nIkasketaburuak ezarri eta gainbegiratuko ditu ikastetxeko zaintzak, kontuan hartuta eskola-ordu guztietan egon behar dela zaintzako irakasleren bat ikastetxean.\nKontuan harturik hizkuntza eskola ofizialetako ikasleen ezaugarriak, zaintza lana ohiz kanpoko kasu eta egoera bereziak bideratzeko izanen da.\nZaintzako irakasleen eginkizun nagusiak hauek dira:\na) Beren zaintza aldian sortzen diren gorabehera guztiak konpontzea, bai eta ikastetxeko norbait mediku beharrean gertatuz gero hartarako kudeaketak egitea ere, eta ikasketaburua lehenbailehen jakinaren gainean jartzea.\nb) Irakasleen puntualtasunaren eta asistentziaren berri ematea.\nArreta berezia edo zaintza modu desberdin batez egitea eskatzen duten egoeretan, ikastetxeko zuzendariak zilegi izanen du irakasle batzuk eskatzea zaintza-ordu horiek betetzeko.\n3.4. Irakasleen ordutegi pertsonala.\nIrakasleek beren asteko ordutegian jaso beharko dituzte ikastetxean nahitaez bete beharreko 25 orduak, eranskin honen 2. puntuan adierazitako jarraibideekin bat.\nHalaber, ikastetxe bereko irakasle guztiek ordu beretan beteko dituzte ikastetxean egon beharreko ordu batzuk, gutxienez 5 ordu, eta hori zuzeneko irakaskuntzarik ez dagoen ostiral goizetan izanen da.\nZuzendaritza taldeko kide diren irakasleen orduak txanda bakoitzean gutxienez kide baten presentzia ziurtatzeko moduan banatu beharko dira.\nIrakasleek, azken azterketak egiteko finkatutako garaian, beren ordutegia egokitu beharko dute haiek egiteko programatu den egutegiaren arabera.\n3.5. Ordutegia onetsi eta jakinaraztea.\nIkastetxeko zuzendaritzak onetsiko du ordutegia, indarreko araudiaren arabera. Onetsi arte, irakasleak beharturik daude ikasketaburuak prestatu eta zuzendariak behin-behinean onetsitako ordutegia betetzera. Hezkuntzako Ikuskapen Zerbitzuak ebatziko du haren gaineko edozein erreklamazio.\nOngi ikusteko moduko toki batean paratuko da irakasle guztien ordutegiari eta lantokiari buruzko informazioa: eskola-orduak, zaintza-orduak, departamentuko bilerak eta abar.\n3.6. Irakasleek ordutegia betetzea eta asistentzia orriak.\nZuzendaritza taldeak irakasleak ikastetxean egoten diren kontrolatu behar du, baita ekaineko eta iraileko eskola gabeko egunetan ere. Halaber kontuan hartuko du, eta horren berri emanen dio Hezkuntzako Ikuskapen Zerbitzuari, lan edo administrazio araubideko kontratudunak zein egunetan hasten diren lanean.\nAldi baterako ezintasun batengatik irakaslea lanera agertzen ez denean ikastetxeko zuzendaritzak egin behar duen kontrola Hezkuntza Departamentuko webgunean ezarritakoari jarraituko zaio: https://www.educacion.navarra.es/eu/web/dpto/incapacidad-temporal\nAldi baterako ezintasuneko egoeran dauden langileek bajaren frogagiria aurkeztu behar dute gehienez ere 3 eguneko epean, lanera huts egindako lehen egunetik zenbatzen hasita. Baja berresteko parteak sendagileak erabakitzen duen maiztasunarekin aurkeztuko dira, Gizarte Segurantzaren barruan daudenen kasuan, eta Mufacekoen kasuan, berriz, hamabostean behin edo hilean behin, fakultatiboak hala erabakiz gero. Alta-agirien kasuan, agiria egin eta gehienez 24 orduko epean jakinaraziko da.\nBajaren edo altaren berri emateko jatorrizko agiriak Hezkuntza Departamentura igortzeko, bide hauek erabiltzen ahal dira: posta arrunta, aurrez aurre Nafarroako Gobernuaren Erregistro Ofizialaren edozein bulegotan, edo Erregistro Orokor Elektronikoa.\nOrdezkapenetarako, kotizazioetarako eta nominan eragina duten bestelako elementuetarako dauden epeak ongi betetzearren, proposatzen da, ahal den guztietan, komunikazioak Erregistro Orokor Elektronikoaren bidez egitea.\nParteak bidaltzeko gorabeheren berri emateko, aukera osagarri gisa, mezu elektroniko bat bidaltzeko aukera egonen da, helbide honetara: bajaseducacion@navarra.es.\nEra berean, nahitaezkoa da lantokira kopia bat bidaltzea ahalik eta lasterren, lantokiak jakin dezan zehatz-mehatz zein egunetan huts egin behar duen, bajaren bilakaera eta/edo bukaeraren berri izan dezan eta, orobat, ordezkapen bat eskatu ahal izan dezan. Ikastetxearekiko komunikazio bidea ikastetxe bakoitzak erabakiko du, zuzendaritza talde bakoitzak finkatzen duen funtzionamenduaren arabera.\nAlta-agiriari dagokionez, horren berri emateko epea betetzen ez bada eta hutsegiteen ziurtagiria aurkezten ez bada irakaslea ikastetxera itzultzen den egunetik hasita 2 egun naturaleko epean, zuzendaritzak horren berri emanen dio Hezkuntzako Ikuskapen Zerbitzuari, indarreko araudian ezarri bezala jokatzeko. Irakasleari ere jakinaraziko zaio idatziz.\nGarrantzitsua da adieraztea ezen, gaixotasun bajengatiko egoerak kontrolatu eta komunikatzeaz gainera, erditzeagatiko lizentzia edo ama ez den gurasoarentzako lizentzia tramitatzeko komunikazioa hiru eguneko epean egitea gehienez, ezarritako prozedurari jarraikiz.\nIrakasleen hutsegiteen ziurtagiriak (baja agiriaren kasuan, haren kopia edo fotokopia) ikastetxeko zuzendaritzan geldituko dira, Hezkuntzako Ikuskapen Zerbitzuaren eskura.\nEskola emate normala aldatzen duten gorabehera guztiak berehala jakinaraziko zaizkio telefonoz Hezkuntzako Ikuskapen Zerbitzuari, eta, gero, asistentzia orrietan jasoko dira.\nIII.–Irakaslana koordinatzeko organoak\n1.1. Departamentuak lantaldeak dira, eta haien ardura eta zuzendaritza departamentuko buruari dagozkio, eta, hori ez badago, ikasketaburuari.\n1.2. Hizkuntza eskola bakoitzean, departamentu bat eratuko da irakasten den hizkuntza arautu bakoitzeko.\nIkastetxeko irakasle guztiak, zein hizkuntzatan ematen duten ordu gehien, hizkuntza horri dagokion departamentuari atxikirik egonen dira, eta departamentu horretan antolatzen diren bileretara joan beharko dute.\n1.3. Departamentuen eginkizunak hauexek izanen dira:\na) Kasuan kasuko hizkuntzaren programazio didaktikoa prestatzea, jarraibide hauetan zehaztutakoaren arabera.\nb) “Urteko Programazio Orokorra” izeneko I. ataleko 2.3. puntuan aipatzen den jarduera plana prestatzea, eta departamentuaren jardueren egutegia prestatzea.\nc) Ebaluazioko proba idatziak prestatzea.\nd) Ikasturte bukaerako memoria prestatzea, emaitzen balorazioa barne, talde eta kurtsoen araberako kalifikazioen estatistikak eta ikasketa errendimenduaren azterketa erabiliz horretarako; era berean, ikasleen ebaluazioan erabilitako irizpideen, prozeduren eta jardueren balorazioa, ikasle libreentzako probak barne.\nEra berean, programazioan jasotako alderdi guztien garapenaren balorazioaren ondorioz proposatzen diren hobekuntzak jasoko dira.\nDepartamentuko buruak ikasturte bukaerako memoriaren ale bat emanen dio ikastetxeko zuzendariari, zuzendaritzak ezartzen duen epean eta, betiere, ekainaren 30a baino lehen.\ne) Beste eginkizun batzuk.\nDepartamentuen zeregina da, halaber, hezkuntza arloko ikerketa eta kideen trebakuntza zientifiko eta didaktikoa bultzatzea.\n1.4. Ikastetxeko ordutegiaren barruan, astean ordu bat utziko da gutxienez, batez beste, departamentuko kide guztiak bil daitezen. Bilera horren helburua izanen da programazioa nola garatzen den aztertzea, materiala prestatzea, emaitzak aztertzea eta ebaluaziorako irizpideak zehaztea, bai eta ezartzen diren bestelako jarduera guztiak ere.\nEkainean, departamentuko bilerak erabiliko dira, bereziki, jarduketa-plana aztertzeko eta programazioak egokitzeko, gero amaierako memorian sartzeko.\nEgindako bilera guztietan akta eginen da. Dokumentazio hori departamentuburuak eginen du, eta departamentuan artxibatuko da.\n1.5. Bileretako aktez gain, departamentuek material inbentariagarri guztiaren zerrenda eguneratua izan beharko dute, bai eta ikasturtean zehar ikasleak ebaluatzeko baliatu diren probak eta agiriak ere.\n2. Departamentuko burutza.\n2.1. Irailean, ikastetxeko zuzendaritzak departamentu bakoitzeko burua izendatuko du, ikasturte horretarako. Kargu horri ezin zaio uko egin, eta ikastetxean behin betiko destinoa duen Hizkuntza Eskola Ofizialen Katedradunen Kidegoko irakasle batek beteko du.\nKatedradunik ez badago, departamentuko burua izendatu aurretik zuzendaritzak behar den informazioa bilduko du, karguan aritzeko hautagairik ba ote dagoen jakiteko.\nHautagai horiek aditzera emanen dute departamentuko bilera batean zer proiektu duten jarduketa ildoei dagokienez, eta ikastetxeko zuzendaritzak, departamentuaren iritzia entzun ondoren, izendapena eginen du.\nHautagairik ez badago, departamentuaren iritzia entzun eta gero, behin betiko destinoa duen kide bat izendatuko du, horrelakorik baldin badago.\nDepartamentuko buruak talde bati dagozkion eskola-orduak izanen ditu, eta zuzendaritzako beste ezein kargurekin bateraezina izanen da.\n2.2. Departamentuko buruak eginkizun hauek ditu:\n–Departamentuko jarduerak zuzendu eta koordinatzea.\n–Bilerak antolatu, prestatu eta zuzentzea, baita aktak idatzi eta sinatzea ere. Horiek akten liburuan/artxiboan bilduko dira nahitaez.\n–Programazioaren eta ikasturte bukaerako memoriaren prestaketa lana koordinatzea, eta programazioa betetzen den begiratzea edukiei eta eskatzen diren gutxieneko mailei dagokienez.\n–Departamentuak prestaturiko proben kalifikazioak gainbegiratzea.\n–Azterketak kudeatzeko zereginen banaketa koordinatzea.\n–Ikasleen ebaluazioari buruzko erreklamazioak egiteko prozedura betetzen dela bermatzea, indarra duten arauei jarraikiz.\n–Material inbentariagarriaren zerrenda eguneratzea.\n–Ikasleen balorazioa egiteko erabiltzen diren proba eta dokumentuak gordetzea.\n–Departamentuan atzematen den edozein akatsen berri zuzendaritzari eta ikasketaburuari ematea.\n–Hobekuntza pedagogikoa bultzatzea, bilerak prestakuntzarako lagungarriak izan daitezen.\n–Estandarizaziorako garrantzitsuak diren laginak biltzea, eta saioak antolatu eta gidatzea, beste eskoletako departamentuekin elkarlanean.\n3. Departamentuko koordinazioa.\nIrakaskuntza arautuko kurtsoetan 27 talde baino gehiago dituzten departamentuetako buruek departamentuko kide bat proposatu dezakete koordinatzaile lanak egin ditzan, betiere erabaki horrek plantilla handitzea ez badakar.\nIrakaskuntza arautuko kurtsoetan 60 talde baino gehiago dituzten departamentuetan, beste koordinatzaile bat izendatzen ahalko da.\nIruñeko Hizkuntza Eskola Ofizialeko Ingeles Departamentuak koordinazio osagarria izanen du, Lizarrako Unitateaz arduratzeko.\nDepartamentuetako koordinatzaileek departamentuburuak esleitzen dizkien eginkizunak beteko dituzte, departamentuko kideen proposamenak kontuan hartuta.\nDepartamentuko koordinazioak talde bati dagozkion eskola-orduak izanen ditu, eta zuzendaritzako beste ezein kargurekin bateraezina izanen da.\n4. Teknologia berrien koordinazioa.\n4.1. Eskolek teknologia berrietarako koordinatzaile bat izendatu dezakete klaustroko kideen artean, ikasturte baterako, betiere horretarako gai den langileren bat baldin badago.\n4.2. Koordinazio lan horretan aritzen denak ohiko talde baterako adina denbora izanen du zeregin horretarako.\n4.3. Koordinatzailearen eginkizunak hauek izanen dira:\n–Ikastetxeko zuzendaritzak eskuordeturik, teknologia berrien arlorako mintzakidea izatea Hezkuntza Departamentuarekin.\n–Zuzendaritza taldeari eta departamentuei aholku ematea baliabide eta material informatikoen erabileran eta erosketan.\n–Ikastetxeko zuzendaritzari proposatzea baliabide informatikoei erabilera didaktiko berriak emateko irizpideak.\n–Baliabide informatikoak egoera onean daudela zaintzea eta instalazio eta ekipo informatikoak gainbegiratzea eta programak erabiltzeko moduan daudela ziurtatzea.\n–Teknologia berrien arloan dagoen informazioa zabaltzea eta horren gaineko dokumentazioa erabiltzeko bidea erraztea.\n–Ikastetxeko zuzendaritzarekin lankidetzan aritzea baliabide informatikoen inbentarioak eguneratzen eta arlo horretarako dauden aurrekontuak kudeatzen.\n5. Unitateko koordinatzailea.\nUnitateko koordinatzailearen helburua da unitate horretan irakasleren bat duten departamentuen jarduera akademikoa ahalik eta hobekien garatzen dela bermatzea. Bere lana aurrera eramateko erreferentzia nagusia ikastetxearen hezkuntza proiektuan eta Urteko Programazio Orokorrean ezarritakoa izanen da; izan ere, agiri horietan argi eta garbi zehazten dira hizkuntza eskola ofizialaren arau eta helburuak. Ikasketaburuarekin koordinaturik jardun beharko du, hura baita agiri horietan ezarritakoa betetzearen arduradunetako bat.\n5.1. Lizarrako unitateko koordinatzailearen eginkizunak\n–Eskolarik gabeko ostiraletan eta deitzen zaion guztietan, zuzendaritza taldeko kideekin biltzera joatea.\n–Programazioak betetzen direla begiratzea.\n–Zuzendariari irakasleen hutsegiteen eta horren zergatien berri ematea.\n–Atzerapenak eta ordutegiaren inguruko gorabeherak apuntatzea eta zuzendariari horren berri ematea, ikasturte hasierako jarraibideak betez.\n–Zuzendaritza taldeak igortzen dion informazioa ikasleei eta irakasleei garaiz jakinaraztea.\n–Tierra Estella BHIko zuzendaritzarekin koordinatzea ikasgelen mantentze-lanen eta ekipamenduaren kudeaketa, baita eskola-egutegia eta azterketen egutegia ere.\n6. Unibertsitateko ikasleen praktikak ikastetxeetan.\nJarduera hori kasuan kasuko hezkuntza maila duten ikastetxeetan egin behar da, eta, antolatzeko eta gauzatzeko orduan, beharrezkoa da irakasleen parte-hartzea. Ikasturte bakoitzean ikasle horien tutoretza lana egiten duten irakasleek aintzatespen bikoitza izanen dute Hezkuntza Departamentuaren aldetik:\n–Tutoretza: ikasturteko tutoretza lana ziurtagiri bidez jasoko da. Lekualdatze-lehiaketetan merezimendutzat joko da.\n–Prestakuntza: praktiken tutoretza lana norberaren prestakuntza ordu gisa kontabilizatuko da. Orduak kalkulatzeko, tutoretzapeko praktiken ikasketa-planean aipatzen diren ECTS kredituen kopurua hartuko da aintzat. Ikasle baten tutoretza lanetan irakasle batek baino gehiagok parte hartzen badu, berdintasunean banatuko dira dagozkien prestakuntza orduak.\nHezkuntza Departamentuak tutoretza lan hori aitortuko die titulartasun publikoko ikastetxeetako irakasle funtzionarioei eta lan-kontratu mugagabea duten ikastetxe pribatu itunduetako irakasleei, gutxienez bi urteko antzinatasuna badute.\nPraktikak egiteko ikasleak hartzen dituen ikastetxeari “prestakuntza ikastetxe” izaera aitortuko zaio, eta Hezkuntza Departamentuak ikastetxeentzat ezartzen dituen deialdietan baloratuko da inguruabar hori, kasuan kasuko deialdian ezartzen den moduan, halakorik jasotzen bada betiere.\n–Ziurtagiria: praktiken tutoretzagatiko eta prestakuntzagatiko ziurtagiriak lortu ahal izateko, beharrezkoa da prestakuntza zentro gisa aitortutako ikastetxeko zuzendariak tutoretza lanetan aritu diren irakasleen datuak jakinaraztea Hezkuntza Departamentuari, Hezkuntzaren atarian dagoen inprimakia betez:\nhttps://www.educacion.navarra.es/eu/web/dpto/practicas, ekainaren 1a baino lehen.\nNafarroako Unibertsitate Publikoko gradu amaierako lanak/master amaierako lanak: praktiketan parte hartzen duten ikastetxeetako irakasle tutoreak eta zuzendaritza taldea Giza eta Hezkuntza Zientzien Fakultateak gradu amaierako lanak/master amaierako lanak defendatzeko antolatzen dituen aurrez aurreko saio batzuetara joaten ahalko dira.\nAdingabea Babesteko Legearen arabera, curriculumeko praktikak egiten dituzten ikasleek sexu-izaerako delituen ziurtagiri negatiboa izan beharko dute. Baldintza hori betetzea Hezkuntza Departamentuak unibertsitate bakoitzarekin sinatzen duen hitzarmenean jasota dago, eta ikastetxeak agiri hori eskatzen ahalko dio ikasleari praktikak hasi baino lehen.\n7. Ikastetxeetako ikerketa.\nHezkuntza Departamentuaren eta Nafarroako unibertsitate zentroen artean horretarako egindako hitzarmenean ezarri bezala gauzatuko da funts publikoekin sostengatutako ikastetxeetako ikerketa jarduera. Hitzarmen horrek barnean du ikastetxe laguntzaileek unibertsitateetan sortzen den jakintza zientifikoaren transmisio saioak jasotzeko duten eskubidea, besteak beste. Horren gaineko informazioa hemen eskuratu daiteke:\n1. Onarpenerako prozedura.\n1.1. Hizkuntza eskola ofizialek ezarriko dituzte onartzeko eta ebazteko prozedurak zuzenduko dituzten arauak.\n1.2. Hizkuntza eskola ofizialek ikasturteko eskaintza akademikoaren publizitatea eginen dute, eta onartzeko prozedura nolakoa den azalduko dute.\n1.3. Eskabide bat, pertsonala eta besterenezina, beteko da, hizkuntza eta eskola bakoitzeko.\n1.4. A1 ez den beste maila batera sartzeko, prozedura hauetako bat erabiliko da:\n1.4.1. Hizkuntza baten jakintza maila ziurtatzea, otsailaren 28ko 30/2011 Foru Aginduaren eranskinean jasotako titulazioen bidez (foru agindu hori apirilaren 10eko 30/2018 Foru Aginduak aldatu zuen).\n1.4.2. Igoera txanda: Hizkuntzaren jarduera guztiak gainditzea %50eko puntuazioarekin gutxienez, 430/2020 Ebazpenaren XIII. eranskinaren arabera.\n1.4.3. Sailkatze/mailakatze proba egitea.\nMailakatzeko proba horien emaitzak ez du ondorio akademikorik eta ikasturte horrexetarako bakarrik balioko du. Ikasle hauek ez badute gainditzen sailkatu ziren maila, behin baino ezin izanen dute errepikatu.\n1.5. Nafarroako Hizkuntza Eskola Ofizialetako ikasleentzako tokiak gordetzea.\nToki kopuru bat erreserbatuko da, ekaineko deialdian “gai” kalifikazioarekin ikasketak bukatzen dituzten ikasleentzat, dela bigarren hezkuntzako ikastetxeen eta NUHEOren arteko lankidetza programaren bidez, dela That’s English! programan. Horretarako, banaketa hau eginen da 2021-2022 ikasturtean tokiak erreserbatzeko:\n1. maila aurreratua Iruñeko HEOan: 30 ikaspostu.\n1. maila aurreratua Tuterako HEOan: 10 ikaspostu.\nC1 maila, Iruñeko HEO: 10 ikaspostu.\nC1 maila, Tuterako HEO: 10 ikaspostu.\n1. maila aurreratua Iruñeko HEOan: 16 ikaspostu.\nC1 maila, Iruñeko HEO: 25 ikaspostu.\n1.6. Tokia erreserbatzea Nafarroako Gobernuaren menpe jardunean ari diren irakasle eta hezitzaileentzat.\n1.6.1. Toki kopuru bat erreserbatuko da, ikastaro arruntetan, maila hauetako jarduneko hezitzaile eta irakasleentzat: haur, lehen eta bigarren hezkuntza, lanbide heziketa eta unibertsitateko irakasleak.\n1.6.2. 2021-2022 ikasturtean, baliabide gehiagorik gabe, irakasle berrientzat erreserbatu den toki kopurua hau da:\n1.6.3. Hezkuntza Departamentuak egiaztatuko du irakaslea jardunean dagoela ikastetxe publikoen kasuan. Ikastetxe itunduetako irakasleek eta unibertsitatekoek beren ikastetxeko zuzendariaren ziurtagiri bat aurkeztu beharko dute matrikula egitean.\n1.6.4. Administratiboki, ikasle hauek ikastetxeko ikasle ofizialtzat hartuko dira.\n1.6.5. Hizkuntza maila ziurtatzeko, hizkuntza eskola ofizialen ziurtapen proba gainditu behar da. Ikastaro hauetako parte-hartzea urtean nahitaez bete beharreko prestakuntza orduen barruan zenbatu daiteke. Hala ere, ikastaro hauetan parte hartzeagatik ez da prestakuntza orduen ziurtapenik jasoko.\n2.1. Hizkuntza eskola ofizialek ikaspostuak eta epeak gordeko dituzte ikasle ofizialak izan diren eta ofizialak izaten segitu nahi duten ikasleentzat, hau da, mailaz igo edo ikasmaila errepikatzen dutenentzat.\n2.2. Halaber, epe bat ezarriko dute ikasle berrien matrikularako, eta epe berezi bat Nafarroako Hizkuntza Eskola Ofizialeko ikasketak amaitu dituzten ikasleentzat eta irakasleentzat, zeinak eranskin honen 1.5 eta 1.6 puntuetan aipatzen baitira, hurrenez hurren.\n2.3. Lehenago zehaztutako matrikula prozesuak bukatuta, martxoaren 31ra arte egonen dira zabalik gelditzen diren ikaspostu hutsak jende guztiarentzat.\n2.4. Ikasle bat matrikulaturik badago edo egon bada beste hizkuntza eskola ofizial batean, espedientea lekualdatzea eskatu beharko du jatorrizko eskolan, destinokoan matrikula egin ahal izateko, behin tokia baieztatuta.\n2.5. Hizkuntza berean ezin dira aldi berean eduki irakaskuntza arautuko bi matrikula. Aurrekoa gorabehera, ziurtapen ikastaroetako ikasleak, ziurtagiririk gabe igotzen badira mailaz, era librean matrikulatzen ahal dira aurreko ikasmailako ziurtapen proba egiteko, ikasle ofizialaren izaera galdu gabe.\n3. Matrikulari uko egitea.\n3.1. Edozein ikaslek eska diezaioke, martxoaren 31ra arte, bere espediente akademikoaren hizkuntza eskola ofizialeko zuzendaritzari kasuan kasuko matrikulari uko egitea.\n3.2. Matrikulari uko egitea tramitatuta, ukoa ikaslearen espediente akademikoan jasota geratuko da diligentzia baten bidez, eta ulertuko da ikasturte hori ez dela zenbatuko kurtsoa errepikatzearen ondorioetarako.\n3.3. Irakaskuntza horiek dituzten kurtsoetako bakoitzean behin baizik ez zaio uko egiten ahalko matrikulari.\n3.4. Orobat, dokumentu bidez justifikatzen ahal bada, hutsegite justifikatuei dagokienez asistentziari buruzko araudiak ezartzen dituen irizpideak betez, ukoak bide ematen du ikaspostu bat erreserbatzeko hurrengo ikasturtean; hala, zer matrikulari egin zaion uko, horren mailan eta hizkuntzan matrikulatzen ahalko da ikaslea, ekainean gainditu duten ikasleentzat irekitzen den epe berean.\n3.5. Matrikula deuseztatzeak ez du berarekin ekarriko ordaindutako tasak itzultzea eskolak hasi ondoren eskatzen bada.\n4. Matrikularen lekualdaketa.\nIkasturtea amaitu gabe beste eskola batera aldatzen den ikasleak jatorrizko eskolak emandako egiaztagiri akademiko bat ekarri beharko du, eta honek bidaliko dio destinoko eskolari, destinoko eskolak eskatuta, ikaslearen espediente akademikoa. Matrikula behin betikotzat joko da destinoko eskolak espediente akademikoa eta lekualdatzearen komunikazioa jasotzen dituen unetik aurrera.\n5. Ikasle ofizialen asistentzia.\n5.1. Ikasle ofizialen eskubide eta betebeharra da eskolara joatea, eta ezin da inola ere ezarri borondatezko asistentzia duen sistemarik.\nIkasleei gutxienez %70eko asistentzia eskatuko zaie hizkuntza horretan ikaspostua erreserbaturik edukitzeko eskubidea izateko. Bestela, eskubide hori galduko da.\n5.2. Horretarako, irakasle bakoitzak ikasleak egunero eskolara joaten diren kontrolatu eta egoera orri bat beteko du. Orri horretan, ikasle bakoitzaren absentziak adieraziko ditu.\n5.3. Ikasleek hutsegiteak kontsultatzen ahalko ditu hilero Erabiltzaileen gunean. Ikastetxeko zuzendaritzak, azaroan eta ikasturtearen bukaeran, argitara emanen du onartutako hutsegiteen kopurua gainditu duten ikasleen zerrenda bat.\n5.4. Hala ere, zerrenda argitaratu eta bost egun balioduneko epean, ikasleek osasun edo lan arrazoiak alegatzen ahalko dituzte, behar bezala justifikatuak, Eskola Kontseiluak balora ditzan. Horretaz gain, behar bezala egiaztatutako kasuetan, honako hauek ere onartuko dira: graduondoko espezializazio praktikaldiak (enpresetan edo erakundeetan aritzeko bekak edo kontratuak eta unibertsitateko eta Lanbide Heziketako heziketa zikloetako lan praktikaldiak), laneko oporrak, ezkontzagatiko lan baimena, amatasun baja, Erasmus programak eta ikasketetako prestakuntza bekak.\n5.5. Eskolak hasten direnetik azaroaren 15era bitarte, justifikatu gabeko absentziak 14 ordu edo gehiago badira (6 ordu ikastaro erdipresentzialetarako), ikasle ofizialaren izaera galduko da, baina ez azterketa egiteko eskubidea. Zuzendaritza taldeak ikasturte hasierako absentziak kudeatuko ditu, eta kasuan kasuko ziurtagiriak eskatuko ditu, ikaspostu hutsak badira matrikula berriei esleitzeko.\n6. Ikasle libreen inskripzioa.\nMaila bakoitzaren ziurtagiriak lortzeko, ikasle libreek inskripzioa egin beharko dute, Hezkuntza Departamentuak ezartzen dituen modu, baldintza eta egunetan.\n7.1. Ebaluazioari esker ikasleak zenbat aurreratzen duen neur daiteke eta, orobat, proposaturiko helburuak lortzeko eta zuzentzeko neurriak hartu. Hori horrela, eta horren garrantzia kontuan hartuta, departamentu didaktikoetako irakasleek hasierako ebaluazio bat eginen dute ikasturtea hastean, beharrezkoa den informazioa jasotzeko ikasleen ezaugarriak eta ezagutzak irakaskuntza eta ikaskuntza prozesuari egokitzeko. Gainera, ebaluazio etengabea eta diagnostikoa eginen da ikasleen ikasketari buruzko informazioa biltzeko behaketa sistematikoaren, lanen baliospenen eta proba espezifikoen bidez.\nIrakasleek proposatzen ahalko diete ezagutza eta gaitasun desberdinak dituzten ikasleei, hasierako ebaluazioaren bidez, beste maila batera pasatzeko, ikaspostu hutsik baldin badago. Hasierako ebaluazio honek ez du eraginik izanen espediente akademikoan.\n7.2. Ondorio hauetarako, kontuan hartuko da programazio didaktikoek hizkuntza jarduera bakoitzaren ebaluaziorako edukiak, helburuak eta irizpideak dauzkatela, abuztuaren 29ko 68/2018 Foru Dekretuak ezartzen duen curriculumeko ikasmaila bakoitzerako.\n7.3. Ebaluazio agiri ofizialak espediente akademikoa eta kalifikazio aktak dira, abenduaren 22ko 1041/2017 Errege Dekretuaren 8. artikuluan ezarri bezala.\n8.1. Goragoko ikasmaila batera igotzeko edozein ikasmailatatik, ebazpen honen 10. artikuluak zehazten dituen agiri ofizialetan jaso beharko da hizkuntzaren jardueren kalifikazio osoa, “Mailaz igotzen da” eta zenbakizko nota edo “Ez gai” adieraziz.\n8.2. Horretaz gain, ziurtagiri hauek lortzeko: A1 oinarrizko maila, A2 oinarrizko maila, B1 tarteko maila, B2 tarteko maila, C1 maila aurreratua eta C2 maila aurreratua, proba egitean indarra zuten zehaztapenak betez, foru agindu honen 7.3 artikuluak zehazten dituen agiri ofizialetan jasoko da hizkuntza jardueren kalifikazio osoa, “Mailaz igotzen da” eta zenbakizko nota, “Ez gai” eta “Aurkeztu gabea” adieraziz.\n9. Mailaz igotzea eta irautea.\n9.1. Deialdien muga: Maila hauek gainditzeko: oinarrizkoa, B1 tarteko maila, B2 tarteko maila, C1 maila aurreratua eta C2 maila aurreratua, ikasleek zenbait ikasturte izanen dituzte gehienez, ikasmaila bakoitzerako agintzen direnen bikoitza, alegia.\nB1 tarteko maila\nB2 tarteko maila\nC1 maila aurreratua\nC2 maila aurreratua\n9.2. Ikasle bat zuzenean bigarren ikasmailara igotzen bada, eskubidea izanen du lehendabiziko ikasmaila urte batean gainditu dutenek bezainbeste aldiz egiteko irakaskuntzak.\n9.3. Maila gainditu ezean epe horietan, hizkuntza horretako ikasle ofizialaren izaera galduko da, eta ikasle berri gisa inskribatzeko prozesuari ekin beharko zaio.\n10. Maila ziurtatzeko probei buruzko ohar orokorrak.\n10.1. Araubide bereziko hizkuntza irakaskuntzen maila bakoitzaren ziurtapen proba bateratuetako azterketen zehaztasunak Hezkuntza Departamentuak helburu horrekin argitaratzen dituenak izanen dira.\n10.2. Hezkuntza Departamentuak argitaratuko ditu maila bakoitzaren azterketen izangaien zehaztapenak, baita proben ereduak ere, Hezkuntzaren atariaren bidez: https://www.educacion.navarra.es/eu/\n10.3. Izangaientzako zehaztapenez gain, Hezkuntza Departamentuak beste batzuk ere ezarriko ditu proben prestaketa eta aplikazioa zehazteko xedearekin.\n11. Araubide bereziko hizkuntza irakaskuntzen mailen ziurtapena.\n11.1. Mailen ziurtapena egiteko, berariazko proba bat gainditu beharko da; hori gainditzeak bermatuko du abuztuaren 29ko 68/2018 Foru Dekretuak eta indarreko zehaztapenek ezartzen duten curriculumean maila horretarako aurreikusirik dauden helburuak lortu direla.\n11.2. Modalitate ofizialean, A2 oinarrizko mailaren ziurtagiria etengabeko ebaluazioaren bidez ere lortzen ahalko da. Gainera, A2 oinarrizko mailako ikasle ofizial batek etengabeko ebaluazioaren bidez gainditu ez badu ikasturtean berariazko azken probako hizkuntzaren jardueraren bat, deialdi berezian aurkezten ahalko da horretara.\n11.3. B1 tarteko mailaren, B2 tarteko mailaren, C1 maila aurreratuaren eta C2 maila aurreratuaren kasuan, proba bakarra izanen da maila ziurtatzeko, eta gutxienez urteko deialdi batean aplikatuko da hizkuntza eskola ofizialetan. Horretarako, hizkuntza bakoitzeko proba aldi berean aplikatuko da deialdi bakarrean, salbu ahozko adierazpenaren proba, horretarako egutegi bat prestatuko baita.\n11.4. Antolaketa dela eta, behin jakinda zer behar duen Hezkuntza Departamentuak, egun desberdinak zehazten ahalko dira testu idatzien produkzioko eta koprodukzioko eta bitartekotza idatziaren hizkuntzaren jarduerak egiteko, zeinak ebazpen bidez urtero ezartzen den ziurtapen proben egutegian sartuko baitira.\n11.5. Hizkuntzaren jarduera guztietan kalifikazio orokor positiboa izateak eskubidea emanen du dagokion ziurtagiria eskuratzeko. B1 tarteko mailaren, B2 tarteko mailaren, C1 maila aurreratuaren eta C2 maila aurreratuaren kasuan, ikasle batek lortzen ez badu gaitasun orokorreko ziurtagiria, gainditutako jardueren ziurtagiria eska dezake, probak egin eta 30 eguneko epean.\n11.6. Hezkuntza Departamentuak eratu eta koordinatuko ditu prestaketa eta pilotaje batzordeak, ziurtapen probak prestatzen dituztenak indarrean dauden zehaztapenekin bat.\n11.7. Hezkuntza Departamentuak zehaztuko ditu behar diren prozedurak emaitzen ebaluazio bat egiteko, probak aplikatu eta kalifikatu eta gero, ondorengo proben antolamenduan eta prestakuntzan behar diren hobekuntzak eta zuzenketak egin ahal izateko.\n12. Informazioa jasotzeko bidea eta erreklamazioak.\n12.1. Ebaluazio prozesua ahalik eta gardenena izan dadin, ikasleak kurtsoaren helburuak, edukiak, ebaluatu eta kalifikatzeko irizpideak, ebaluazio prozedurak, eskatzen zaizkion gutxienekoak eta abar ezagutzeko eskubidea izanen du.\n12.2. Argibideak eskatzeko edo bidezko erreklamazioak egiteko, 49/2013 Foru Aginduaren VI. kapituluak araututako prozesuari jarraituko zaio.\nAdministrazio Publikoen Administrazio Prozedura Erkideari buruzko urriaren 1eko 39/2015 Legearekin bat, ikasleek edo, adingabeak izanez gero, gurasoek edo legezko tutoreek, eskubidea izanen dute ebaluazio prozeduretako agiriak ikusteko eta horien kopia eskuratzeko. Ikastetxeek zerbitzu hori gauzatzeko behar den berariazko prozedura (komunikazio bideak, eskaera epeak, entrega epeak, tasak...) arautu beharko dute plangintza instituzionalaren agirietan.\nV.–Eskola informazioaren kudeaketa: EDUCA.\nECOEDUCA kontabilitate sistema\nEskola informazioaren kudeaketa: EDUCA.\n1. Educa koordinatzea: zuzendaritza taldeak edo hark eskuordetutako pertsonak aholkuak emanen dizkie ikastetxeko erabiltzaileei Educa kudeaketa sistemari buruz. Horrez gain, sistema horren aldaketen eta funtzionalitate berrien informazioa jasoko du, eta haiek ikastetxean erabil daitezen sustatu eta koordinatuko du.\nEduca arloan ikastetxeetan koordinazio lana eginen duten pertsonen erregistroa izateko asmoz, zuzendariak “Educa koordinatzailea” lanpostu osagarria esleitu beharko du aplikazioan.\nZuzendaritza taldeak bideak ezarri beharko ditu ikasturtean zehar laneratzen diren eta kudeaketa eginkizunak dituzten pertsonei Educaren gaineko jakintza eta erabilera bermatzeko.\nHezkuntza Departamentuak prestakuntza eta informazio saioak antolatuko ditu ikasturtearen hasieran, koordinatzaileei, zuzendaritza taldeei eta administrazio eta zerbitzuetako langileei Educa plataformaren berri emateko.\nHezkuntza Departamentuaren webgunean, Educari eta posta elektronikoari buruzko atalaren barnean, bai eta ikasNOVA atarian ere (http://ikasnova.digital), hainbat jarraibide eta bideotutorial argitaratzen dira, aplikazioaren moduluetara ohitzen laguntzen dutenak. Halaber, Educa taldearekin harremanetan jartzeko prozedura azaltzen da, funtzionaltasun berriak eskatu, gorabeherak jakinarazi edo euskarria eskatzeari begira.\nIkastetxe publikoek funtzio espezifikoetarako dituzten posta-kontuak Educa-ren bitartez kudeatzen dira (Ikastetxea > ikasNOVA posta eta kontuak > Kontuen kudeaketa). Kontu berriak ireki beharra dagoenean, zuzendariak eskatu beharko du Erabiltzaileen Laguntza Zentroaren bidez. Kontu korporatibo horiek karguei lotutako zereginetarako dira, eta ez dira eskoletan baliatuko ikasleekin. Posta-kontuen alternatiba gisa, gomendatzen da Google-ko taldeak eta unitate partekatuak erabiltzea.\nZuzendariak berrikusiko ditu Educa-tik ikastetxeen direktorioan (Ikastetxearen menua > Ikastetxearen datuak > Ikastetxearen informazioa) argitaratzen diren datuak (hala nola posta helbidea, telefono zenbakia, helbide elektronikoa eta webgunea), eta aurki ditzakeen akatsen berri emanen dio Educa euskarriari. Gogorarazi nahi da beste datu interesgarri batzuk gehi ditzakeela, adibidez, ikastetxearen helburuak, balioak, sariak eta abar.\nIkastetxeei gogorarazten zaie komeni dela EDUCAk eskura dituen funtzionaltasun guztiak erabiltzea; aipatzekoak dira, besteak beste, honako hauek: ikasleen jarraipena, ebaluazio saioaren kudeaketa (informazio fluxua), informazio esanguratsua.\n2. ECOEDUCA kontabilitate sistema:\nNafarroako Foru Komunitateko ikastetxe publiko guztiek ECOEDUCA kontabilitate aplikazioa erabiliko dute kudeaketako kontu korrontearen diru-sarrerei eta gastuei lotutako eragiketak kontabilizatzeko. Eragiketa horiek aurrekontua betearazteari lotuta daude, eta beharrezkoak dira ikastetxearen ohiko funtzionamendua, mantentze-lanak eta kontserbazioa bermatzeko.\nDiru-sarrerak banku-kontuan agertzen diren unean edo agiri bidez diru-sarreraren berri izaten den unean kontabilizatu behar dira. Erabili beharreko euskarria diru-sarreraren jakinarazpena edo bankuko kontu-laburpena da.\nGastuei lotutako eragiketek haien justifikazioa frogatzen duten bidezko dokumentu euskarria izanen dute beti, nagusiki ikastetxearen izenean egin behar diren fakturak.\nVI.–Antolaketari dagozkion alderdiak\n1. Laneko arriskuen prebentzioa.\nArriskuen ebaluazioren bat eginez gero, ikasturte bukaerako memorian, Laneko Arriskuen Prebentziorako Atalak proposatu dituen eta benetan hartu diren prebentziozko neurriak azalduko dira, eta bete ez diren eta aurreikusitako gauzatze-epea iraungita duten neurriak arrazoituko dira.\nNafarroako Foru Komunitateko ikastetxeetako irakaskuntzako eta irakaskuntzaz kanpoko langileren bati erasotzen diotenean, ikastetxeetako zuzendaritzek kanpoko erasoen aurkako protokoloa jakinarazi eta ofizioz aktibatuko dute.\nIkastetxeetako zuzendaritzek kanpoko erasoen aurkako jarduketa protokolo bat dagoela jakinarazi beharko dute klaustroetan. Halaber, horren berri emanen zaie irakaskuntzaz kanpoko langileei ikasturtean hasierako berariazko bilera batean.\nKanpoko erasoen aurkako jarduketa protokolo hori Nafarroako Foru Komunitateko ikastetxe guztien webguneetan argitaratuko da, erraz ikusteko modukoa den lehentasunezko toki batean. Era berean, ikastetxeen barne-agirietan agertuko da: Internet, drive, etab.\nHezkuntza Departamentuko prebentzioko ordezkarien eginkizunei eta harremanetarako datuei buruzko informazioa Nafarroako Foru Komunitateko ikastetxe guztien webguneetan argitaratuko da, erraz ikusteko modukoa den lehentasunezko toki batean.\n2. Kalitatea kudeatzeko sistema.\nKalitatea kudeatzeko sistemak (KKS) ezarri eta mantentzeko programa, Antolamendu, Prestakuntza eta Kalitate Zerbitzua buru duena, Nafarroako unibertsitateaz kanpoko ikastetxe publikoetara dago zuzenduta.\nIKKS 2020 Araua aplikatzeko proposamena eta ikastetxeetako KKSen ebaluazioa egiteko, Hezkuntza Departamentuko zerbitzuekin elkarlanean arituko da.\n2.1. IKKS 2020 Araua.\nIkastetxeak kudeatzeko sistemek IKKS 2020 Araua beteko dute, abuztuaren 27ko 71/2020 Foru Aginduaren bidez onetsi zena.\n2.2. Prestakuntza-saio laburren bidezko prestakuntza.\nPrestakuntza emanen da prestakuntza-saio laburrak oinarri hartuta, zeinak lotuta baitaude IKKS 2020 Arauko apartatuei. Kalitatearen prestakuntza planaren edukia Kadineten web orrian jarriko da jendaurrean.\nJarraituko da baliabideak eta tresnak garatzen ikastetxeetako KKSak IKKS 2020 Araura egokitzeko.\n“Recursos Norma SGCC 2020 / Baliabideak IKKS 2020 Araua” web-orrian argitaratuko dira baliabideak, eta programan parte hartzen duten ikastetxeetako pertsonek izanen dituzte eskura, “educacion.navarra.es” domeinuko posta-kontuaren bidez.\n2.3. Ikastetxeen konpromisoak.\nZuzendariak ikastetxearen KKSa etengabe garatzeko eta hobetzeko konpromisoa hartuko du, eta ikastetxearen KKSaren autodiagnostikoa egitearen arduraduna izanen da.\nPrograman parte hartzen duten ikastetxeek Klaustroko kide bat izendatuko dute kalitate arloko arduradun. Kalitate arduraduna EDUCAn erregistratuko da.\nKalitate arduraduna Kalitatea Kudeatzeko Sistema ikastetxean ezartzeko koordinazioaz arduratuko da, eta sistema osoaren dokumentazioa eta erregistroak antolatuta eta eskuragarri mantenduko ditu.\nZuzendariak edo kalitate arduradunak, gutxienez, Kalitate Bulegoak antolatutako prestakuntza espezifikoan parte hartu beharko du, eta ikastetxeak dagokion Kalitatea Kudeatzeko Sistema ezartzeko eta mantentzeko mailarekin bat datorren lana egiten duenaren ardura izanen du.\nPrograman parte hartzen duten ikastetxeetako zuzendaritza taldeetako karguetan eta kalitate arduradunen karguetan lehen aldiz dauden pertsonek ikastetxean ezarritako KKSa ezagutzeko prestakuntza espezifikoa egin beharko dute.\n2.4. KKSaren kanpo ebaluazioak.\nKKSaren kanpo ebaluazioak kanpo auditoretzen bidez eginen dira; ikastetxeentzako prestakuntza izaera izanen dute.\n“Kalitatezko Ikastetxea” edo “Ikastetxe Bikaina” aintzatespenak 2020-2021 ikasturtean eskuratu edo berritu nahi dituzten ikastetxeak IKKS 2013 Arauari jarraituz ebaluatuko dira.\nIragarkiaren kodea: F2110327


Itxaso Aleman Bertizarana, Malerreka eta Bortziriko Garapen agente bezala hasi da lanean – Cederna Garalur\nDagoeneko hilabete batzuk pasatu dira Itxaso Aleman amaiurtarra Cederna Garalurren Bertizarana, Malerreka eta Bortziriko eskualdean tokiko garapenerako teknikari gisa lanean hasi denetik. Bera nekazaritza ingeniari teknikoa da eta hainbat urtez lehen sektorean lana egin du.\nMalerrekako Mankomunitateko eta Alkaiagako bulegoetatik burutuko du udalei, enpresei eta batez ere ekintzaileei bideratutako zerbitzua.\nCederna Garalurren xedea Nafarroako mendialdearen landa-eremuari eusteko ekonomia eta gizarte garapena sustatzea da, zerbitzu publikoak eta toki-azpiegiturak hobetuz, eta enpresa-ehundura finkatzeko proiektuak lagunduz.\nProiektuak garatu ahal izateko finantza-baliabideak bilatzen dira, esperientziak elkar-trukatzen dira, tokiko erakundeekin lankidetza egiten da eta enplegua sustatze aldera ekintzileei arreta pertsonalizatua ematen zaie (negozio ideia fintzen eta tramiteekin lagunduz, enpresa-planak eta bideragarritasun-azterketak eginez, formakuntza bidez, eta abar)\nHarekin hitzordua hartzeko telefonoa 606431357 edo helbide elektronikoa bidasoa@cederna.es.\nPor Lorea-Jamar-Eus| 2020-09-22T12:45:47+00:00\tseptiembre 22nd, 2020|Albisteak|Comentarios desactivados en Itxaso Aleman Bertizarana, Malerreka eta Bortziriko Garapen agente bezala hasi da lanean


Zen bildumako Dolerite mosaiko mateak marmol-efektua du. Bereziki egokia da barnealdeak, igerilekuak, spak, saunak eta wellness eremuak estaltzeko. Batzuetan, gauzarik sinpleena da dotoretasun konplexuaren adierazle.


TECMAN SVA | Arriskuen prebentzioa\nOSHAS 18001:2007 Laneko Arriskuen Prebentzioan ziurtapena\nSHAS 18001 egiaztagiriak Lanean Segurtasun eta Osasun kudeaketa Sistemarako (LSO) baldintzak zehazten ditu, TECMANi LSO arloko arriskuak kontrolatzea lortzera eta jarduera hobetzera ahalbidetzen diona. Kudeaketa sistema honi esker segurtasun plana sortzen da lanean, lantokia eta langileak babesteko.\nLSOak arriskuak identifikatzen, prebenitzen eta istripuak saihesteko beharrezkoak jotzen diren kontrol-neurriak mahaigaineratzea ahalbidetzen digu. Sistema hau ezarriz, honako helburuak lortzeko tresnak ematen dizkigu:\nLaneko ezbehar-tasa murriztea eta produktibitatea areagotzea lanpostu bakoitzarekin lotutako arriskuak identifikatuz, ebaluatuz eta kontrolatuz, eta laneko istripu eta gaixotasunak eragiten dituzten arrazoiak saihestuz.\nLangileek beren ingurua seguruagoa dela ikusten dutenez.\nPrebentzioaren arloko legeria betetzen da.\nPrebentzio-kultura sustatzea enpresaren sistema orokorrean prebentzioa barne hartuz.


CFP: X Congreso Internacional de Ciberperiodismo / 10 International Conference on Ciberjournalism/ Ziberkazetaritzako Nazioarteko VIII. Kongresua - ICNOVA\nCFP: X Congreso Internacional de Ciberperiodismo / 10 International Conference on Ciberjournalism/ Ziberkazetaritzako Nazioarteko VIII. Kongresua\nLa Dirección y el Comité Científico del X Congreso Internacional de Ciberperiodismo le da la bienvenida y le invita a participar en el Congreso que se realizará en Bilbao los días 19 y 20 de noviembre de 2018 en el Bizkaia Aretoa de la UPV/EHU, bajo el título “Profesionales y audiencias en el ecosistema móvil”.\nSe podrán enviar propuestas/abstracts para su presentación que cumplan con los objetivos y temas del Congreso antes del 30 de junio de 2018 a la direcciónciberpebi.csc@ehu.eus. La notificación por parte del Comité Científico de las propuestas aceptadas será antes del 15 de julio de 2018.\nLos textos completos de las propuestas que sean aceptadas deberán ser enviadas antes del 30 de septiembre de 2018 y deberán adaptarse a las normas de redacción para ser publicadas en una edición digital con su correspondiente ISBN.\nComo novedad con respecto a años anteriores, las personas que así lo deseen podrán presentar sus propuestas de comunicaciones para que sean publicadas en las revistasMediatika e Hipertext.net, previa revisión por pares. El Consejo de Redacción de la revista ha previsto la publicación de seis textos en las ediciones que saldrán coincidiendo con la celebración del Congreso.\nAgradeciendo toda la colaboración que nos pueda prestar para el CIBERPEBI2018 nos ponemos desde este momento a su disposición para cualquier información adicional que considere. Más información, en la web del congreso: http://ciberpebi.info.\nThe Scientific Committee of the 10th International Conference on Ciberjournalism is pleased to invite you to the Conference that will take place on the 19th and 20th of November 2018, at the Bizkaia Aretoa (UPV/EHU) in Bilbao, under the title “Professionals and the public in a mobile-ecosystem”.\nThe Scientific Committee encourages participants to submit paper proposals/abstracts before the 30th June 2018. Proposals must be sent via mail: ciberpebi.csc@ehu.eus.Authors will be notified of paper acceptance before the 15th July 2018.\nFull papers are expected before the 30th September 2018. Papers following guidelines and formatting instructions will be published in the Conference Proceedings in digital format (with ISBN).\nAs a novelty with respect to previous years, participants will have the option of submitting their proposals to Mediatika and Hipertext.net peer-reviewed journals. The publishing Committee of the journal will accept a maximum of six articles.\nMore information: http://ciberpebi.info.\nNazioarteko ZiberkazetaritzaBiltzarraren Batzorde Zientifikoak, Bilbon 2018ko azaroaren 19 eta 20an ospatuko den kongresuan parte-hartzeko gonbitea egin nahi dizu. Aurtengo kongresuaren izenburua:“Profesionalak eta audientziak ekosistema mugikorran”.\nKongresuaren helburu eta gaiekin bat datozen proposamen eta laburpenak ciberpebi.csc@ehu.eus helbidera bidali beharko dira 2018ko ekainaren 30a baino lehen. Batzorde Zientifikoak uztailaren 15a baino lehen emango du onartutako proposamenen berri.\nHalaber, onartutako proposamenen testu osoak 2018ko irailaren 30a baino lehen bidali beharko dira eta aurretik zehaztutako idazketa arauak jarraitu beharko dituzte, ondoren sareko edizioan dagokion ISBNarekin argitaratuak izan daitezen.\nHorrez gain, berritasun gisara, aurten egileek aukeran izango dute euren testua Mediatika eta Hipertext.net. aldizkarietara bidali eta editoreen iragazkia igarota, bertan argitaratzekoa. Aldizkariko Erredakzio Batzordeak, kongresuaren ospakizun egunetan aurkeztuko den sei testutako argitalpena aurreikusi du.\nEskerrak eman nahi dizkizugu CIBERPEBI2018 antolatu ahal izateko eskainitako lankidetzarengatik. Beste edozein informazio nahi izanez gero, jarri harremanetan gurekin edo sartu kongresuko webgunean: http://ciberpebi.info.\nicnova2020-05-06T14:31:20+00:00Maio 30th, 2018|Categories: //Calls|


Granadako jardunaldi feministak (III) | Sareinak\n← Granadako jardunaldi feministak (I)\nEmakume guztiak gara putak, eta zer? →\nLehenengo aldia nuen jardunaldi feministetan eta ezin imajinatu dibertsitatea hainbestekoa izan zitekeenik…\nIsabel Franc eta feminismo polifonikoa\nLehenengo aldia nuen jardunaldi feministetan eta ezin imajinatu dibertsitatea hainbestekoa izan zitekeenik. Horren adibide, hainbat hitzaldi eta mahai-ingurutako izenburuak: “Feminismo multikulturaletik erresistentzia transfeministara”, “Gorputz intsumisoen uluak”, “Genero biolentzia”, “Andaluziako langileak krisiaren eragin ikusgarri eta ikusezinen aurrean”, “Amazonak. Emakume menderakaitzak”, “Femeninoan, sindikalismoa egin daiteke?”… Inaugurazio ekitaldian hitzaldi bikainean, katalanak feminismo polifonikoa azpimarratu zuen, jardunaldiak orkestra afinatzeko zirela esan zuen.\nEmakumeak baino ez\nElvira Burgos: “Izan gaitezen emakume eta emakumeak desiratu, ez dezagun desiratu mendean hartzen gaituen gizona, zeinekin identifikatzen ez garen”. Proposamen tristea, murriztailea iruditu zitzaidan, eta galdera: Desioak berbideratu egiten al dira? Nola egiten da hori? Burgosen proposamenarekin ez nago ados, baina bai, ia diskurtso osoarekin bai, ulertu nuen neurrian behintzat. Laburrean esanda lau printza: Mendebaldeko gizartean emakumea jaio orduko da gutxiago eta aurresuposatzen da desioak gizonarengana bideratuko duela. Gainera, gizona da emakumea desiratzen duena eta emakumeak desio horri erantzuteko prest egon behar du.\nZein da subjektu feminista?\nAitortu behar kontzeptu horren itsaso zabalean galdu egiten naizela, baina hemen aipatzea merezi duela uste dut, jardunaldietan identitateari buruz asko hitz egin baitzen. Gracia Trujilloren galderak: Zer da identitatea? Nola erabili estrategia gisa? Trujillok azaldu zuenez, diskurtso identitarioak ugariak dira, bai norberaren mailan eta baita makro mailan ere, eta aldatzen doaz. Feminismoa denboran zehar subjektu desberdinak bereganatzen joan da: etorkinak eta lesbianak, esate baterako. Jardunaldietan nork bere buruari transexual, transgenero eta gizon deitzen diotenak ere baziren.\nEta Juana Ramos transexualaren esanak gogoan geratu zitzaizkidan: “Ez dakigu zergatik sentitzen dugun beste sexua nahi dugula, baina hala sentitzen dugu eta horri heltzen diogu. Gure nahiaren sustrai biologikoa ez dute aurkitu”. Nire burutazioa: binarismoaren, bi sexuen arteko dikotomiaren kontrako aldarria hain ozena izanda (jardunaldietan protagonista), nola uler daiteke, esplika daiteke, transexualena?\nErrepublikatik Francoren erregimenera. Sexualitate femeninoen memoriak\nIzenburu horretako hitzaldi sorta bikaina izan zen: Raquel Osborne, Dolores Juliano, Angie Simonis, Arantxa Campos, Luz Sanfeliu eta Raquel Platero. Arantxa Camposek Euskal Herriko lesbianen nondik norakoak ikertu ditu. Bost arazo atzeman zituen lan hori egin zuen denboran: lesbianak ez ziren existitzen (beraz, norberak ez zuen erreferentziarik gizartean eta izenik gabeko zerbait bizi zuen); klandestinitatean bizi zuten sexualitatea; bere buruaz beste egin zuen kasu bat aurkitu zuen Camposek; batzuk atzerrira alde egin zuten eta beste batzuk aspertuta bizi ziren gizarte heterosexualak mendean hartutako egitura hertsian.\nRaquel Platerok hirukia gogorarazi zuen: arautik ateratzen zen jokaera delitutzat zuen Estatuak, Elizak bekatutzat eta psikiatriak gaixotasuntzat. Eta sexualitatearen arauetatik ateratako gizonak modu batera ziren makurraraziak: poliziaren, armadaren eskuetan torturatuak, zigortuak. Emakumeak aldiz, Elizaren eta medikuntzaren esku zeuden. Nolabait, makurraldia, ideologikoagoa zen emakumeengan.\nEz dut gogoan nork bota zuen galdera hau: Zergatik lesbiana zaharrek, alegia, Francoren garaian sufritu zutenek ez dute gaur egun hitz egin nahi? Entzuleetako bat altxa zen, preso izandakoa, eta hala erantzun zuen: “Ez da ardura garbiketarik egin, ez da zigorrik izan, minduta nago eta ez dut aurpegia eman nahi. Nire historia idatziko dut eta seme-alabei utziko diet”.\nNik ere ederra izan nahi dut\nEdertasunaren eta modaren tiraniaz hitzaldia. Lasai noa, ez naiz makillatu, ez dut ilea tintatu, bakeroak eta jertse normala jantzi ditut. Susana Rioseras hizlariak emakumearen hiru lanaldiena kontatu du: etxeaz arduratu behar du emakumeak, etxetik kanpora egiten duen lanaz baita ere, eta orain edertasunaren mistikaz ere bai. Entzule batek kontzeptu polita aipatu du; emakumearen gorputza mila zatitan egitearena: badugu aurpegia (eta beronen azalerako krema berezia), baditugu eskuak (eta beroien azalerako krema berezia), baditugu oinak (eta beroien azalerako krema berezia), eta segi. Batek esan du: “Nik ez dut gainditu edertasunaren esklabutza”, eta denak batera: “Nik ere ez, nik ere ez…”. Lasai noa etxera.\nberta — 2009/12/22 18:09\nBazen hitzaldi polifoniko haietan ahotsa gizonezkoena zuena eta edertasun kanona emakumeena, eta esaten zuena beretzat benetako laguntza emakume maskulinoengantik etorri dela. Izan ere, bera biogizona izanik transfeminista sentitzen zela. Baina bazen gure artean feministarik bada feministena, beti edertasun kanonizatuaren aurkako borroka feminismoaren bandera izan dela aldarrikatzen zuena eta biogionezko hark irudikaturiko irudi femenino xamurra etzuena oso gustoko. Genero polifonia honetan non bakoitzak bere identitatea lan dezakeen, edota aurkitu, eta bere gorputzean eta bere generoan eroso sentitu, ez al da gertuegitik segitzen edertasunaren esklabutza? Oso biogizonemakumizatu ederrak eta bioemakumegizondu ederrak ikusi nituen han nik Granadan. Garaiak, ederrak, lerdenak, kiloak orekan eta dotore jantziak. Esaten da Marka munduan erosle potentziala Estatu Batuetan, behintzat, homosexuala dela. En fin bueltan bueltan…. Zer diozu Onintza? Eta zuk Amaia? eta zuk Isabel? eta zuk begi urdin dituzun horrek?\nedertasunaren kanonaren pisua\nAmaia — 2009/12/23 14:42\n“edertasunaren esklabutza gertuegitik” segitzen dugu danok, bestela ez ginateke jendartean onartuak izango, goitik behera begiratuko gintuzkete, dirurik ez dugula pentsatuko lukete, edo zikin-zarpail-narras hutsak garela pentsatuko, ez duzue uste? Nik uste dut belaunaldi aldaketarekin eta globalizazioaren-neoliberalizazioarekin duela zerikusia honek. Pentsa ezazue orain dela 10 urte eta gaur egun zenbat denbora ematen diogun arropa erosteari, ilea orraztu, bixarrak kendu eta kremak ipintzeari, besteak beste.\nJende ederra ikusi zenuen Granadan elkartu ginen feministen artean? “kiloak orekan eta dotore jantziak”? Ba militantzia dieta ona dela izango da agian 😉 Badakizue, jornada hirukoitza eta hori! jejeje…\n“Homosexualak erosle potentzialak AEBetan”? Soltero eta langilea denak dirua dauka gastatzeko. Hori da AEBetan eta leku guztietan martxan jarri den merkatu berria, Chueca da beste adibide bat. Kolonia iragarkien artean ezetz asmatu gayei begira egindako zein d(ir)en aurtengo gabonetan… Hala ere, ez dut uste heteroek gutxiago gastatuko dutenik, ezta?\n“Begi urdindun hori”. Ez gaitezen kritikatzen ditugun estereotipoetan korapilatu eta pentsamolde binarioan kokatu. Begi urdinak edo ilehoriak, minigona eta eskotea jantzita daramatzatenak, takoiak eta makillajea ipintzen dituztenak, denak dira arbuiatu beharrekoak? Galdetu Itziar Ziga eta bere txakur-emeei…\nOnintza Irureta — 2009/12/23 23:44\nPertsona ederrak ederra izateari uzten dio eder egoteko obsesioa nabari zaionean: ez zaio ispilu bat eskapatzen, aurpegian eta arropan nabari zaio zenbat denbora eta diru gastatu duen bere burua edertzen, ohikoa du kremez, kiloez eta ezpainetako baselinaz hitz egitea. Edertasun itsusitua.\nBertari segituz, rimeldun eta ezpain gorridun emakume pinpirina ederra izan daiteke; emakume ala gizon, zer den asmatu ezinik gabiltzan hori ederra izan daiteke. Eta ez al da ederra Judith Halberstam-en “Masculinidad femenina” liburuaren azaleko bizkar hori?\nzuhaitz — 2009/12/26 17:42\nLentilak ipini ditut bestelako koloretakoko begiak izateko, marroiak, akaso. Ikonotasunetik haratago joateko, koloretako ezpainak azpimarratu gabe begiratzen diot neure buruari, kanozizatua izan nintzeneko ura kadukatua dago eta modaren erosle bat naiz, dena delako moda. Kremak eguzkitik babesteko, zimurrak leuntzeko, eta bestelako dietak obesionatzeko. Lekuan lekuko, masaren parte izateko, identifikatua sentitzeko, gizartearen parte garezala izateko, janzkera eta jarrera jakinak hartzen ditugu, eta lesbianak berdin. Feministon teoria, praktikarekin bat egitea zaila da, indartsua izan behar dozulako, ezberdina izatea ez delako erreza, artaldeko ardi beltzak ere ardi sentitzeko beharra duelako sarritan, bestela galdetuiozue behi euskaldinari. Koherentziak badu etsai sutsu bat eta horrek izena badu, globalizazioa. Nire lagun batek edertasunaren feminismoari desoreka aurkitu dio, berak ez daki, baina zelan izan leike bat bollera feminista ondokoa itxuragatik baloratzen baduzu?\ngema — 2009/12/26 18:41\nPublizitate irakasle izan nintzen noizbait eta ikasi nuen saltzen genuen guztia erosleengandik ostua genuela. Hartara edertasuna saldu beharrean erosi egiten genuela. Hau da, saltzen genituen produtuen ezaugarriak erossleen ezaugarriekin osatuak besterik ez zirela. Gauza zaila, beraz, edertasunarena. Nik neronek maite ditut itsaso zbalaren bustidurak, maite ditut udazken koloreko hegoaizearen noraezeak eta edertasun ororen hezetasunak. Haize, orraze eta eme hezeak. Baina, oraindik orain Josunek zer dioen ez dut soberan nabaritu, eta Ainarak, Afrikan ote dabil? eta Isabel, non sartu zara? eta gure Iratxe, ez Garoa et ez Iratze, non zabiltza?\nIsabel — 2010/01/07 13:30\nAristotelesek emakume eta gizonak “binomio madarikatuan” banatu zituenetik emakumeei buruzko kereila hasi zen; gizonak eta emakumeak elkarren aurkakoak zirela esaten zuen honek, eta gizonak emakumeen gainetik zeudela ere.\nEmakumeek haien burua apaintzen zuten biluztasuna saihesteko, ahulezia sedukzio bihurtzeko eta desira maskulinoaren objektu izateko.\nEmakumeek haien berdintasunaren alde borrokatu zuten apaingarriak alde batera utziz, honek ikasteko denbora kentzen baitzien eta “Jainkoaren lana” auzitan jartzen zuen haien gorputzean; eta haientzat irtenbide bakarrak desira maskulinoaren objektu, emazte eta ama izateari uko egin zioten.\nHonek Erdi Aro osoa iraun zuen. Cristina de Pizanen Emakumeen hiria heldu arte, ezagutza eta moralitatean gizonekiko berdintasuna defendatu zuen lehena izan zena, baita apaintzeko desira naturala, bizitzaren ospakizuna eta legezkoa zela esan zuena ere.\nEta edertasunaren eredua… denok dakigu historian zehar boterea izan dutenek inposatu dutela. Ez da kasualitatea orain begi urdindun printzesatxo ilehoria izatea, heterosexuala eta kristaua; bere gorputza sakrifikatu eta diziplinatzeko prest dagoena bere “jauna” seduzitzeko.\nAndroginoak, lodiak, morotxak, beltzak, sudakak, txiapanekak… Langileak Victor Jararen kantuetan eta “errealismo sozialistan” dira ederrak; baina ez edertasunaren ereduetan. Butchak, bakerodunak, zaharrak, puta estetikadunak… edertasun eredu hauek guztiak alternatiboak dira, eta feminismoak eta beste sistemaren aurkako mugimenduek zerikusi handia dute norbaitek azken hauek aintzat hartu eta onartu izanarekin.\nGainerakoan, gu nahasten saiatu arren, denok gara animalia interesgarri eta ederrak; beste guztiekin batera eraikitzen goazenak; besteak beste balio dugunak, eta hemen eta orain mundua sortzen ari garenak.\nAzkenean, kontuan hartuz “sistemak”, “ondo pentsatzen duen jendarteak” eta “politikoki zuzenek” larrutik ordainaraziko digutela, (haien ereduak onartzen ez ditugun bitartean, behintzat), aukera ezazue zuentzat dibertigarriena dena, eta gustoren sentiarazten dizuena, bizitzaren eta edertasunaren boterea zuen eskuetan dagoelako.


pandemia Archives - Bertsolari\nKlase sanitarioa – Txertoaren alde edo aurkako eztabaidetan sartu gabe, agorrilaren 9tik Ipar Euskal Herrian pase sanitarioa deitzen duguna aplikatua da. Honen baitan, gune kulturaletara, ostatura, zinemara, igerilekura, gimnasiora, treinetara zein autobusetara sartzeko txertaketaren froga, test negatibo zein birusa harrapatu izanaren froga erakutsi behar dira. Baionako Euskal Museoan pasatzen dut uda, bertan lanean, eta guk


DIEL Zermatt. skijakke, dame, grøn - Skisport.dk SkiShop\nForside›SkiShop›Skijakker til damer›DIEL Zermatt. skijakke, dame, grøn\nVaren findes også i Magenta og Black.\nVejl. pris 1.995 DKK Spar 50%\nSpectra Green: 38(M)\nSpectra Green: 40(L)\n36(S), 38(M), 40(L) Spar 998,- DKK 997,-\n44(XXL) Spar 350,- DKK 349,-\n40(L), 42(XL) Spar 598,- DKK 597,-


Posted by gradisca on azaroa 3, 2008 abendua 17, 2010\nLos educadores sexuales, especializados por otro lado en enseñar sobre el orgasmo femenino, Dorian Solot y Marshall Millas han publicado un libro dedicado al orgasmo de las mujeres. I Love Female Orgasm está escrito por mujeres y hombres, y aconseja sobre los orgasmos femeninos contando como llegar al orgasmo, como llegar a tener orgasmos múltiples, la verdad sobre la eyaculación femenina o dónde está el punto g. Además, hay una selección tanto de preguntas como de respuestas sobre vibradores, juguetes sexuales o piercing, y por supuesto, un capitulo entero para hombres sobre cómo volverla loca.\nDorian Solot eta Marshall Millas, biak sexu hezitzaileak, emakumeon orgasmoari buruzko liburu bat kaleratu dute. I Love Female Orgasm emakume eta gizonengatik idatzita dago eta bertan orgasmora nola heldu, emakumeen eiakulazio inguruko egia edo non aurkitzen den G punturai buruz hitz egiten dute. Gainera, atal bat dago non bibradore, sexu jostailuak eta beste hainbat gauza agertzen diren. Eta noski, atal oso bat gizonezkoei zuzendua emakumeak zerura eramateko teknikekin.\nAurreko bidalketa El Cabaret del doctor Flynt-Flynt doktorearen kabareta\nHurrengo bidalketa The pleasure´s in the details


MS та Ph.D. з математики, Анкара, Туреччина 2022\nMS та Ph.D. з математики\nКафедра математики Кафедра математики університету Бількент пропонує курси бакалаврату та аспірантури, які ведуть до бакалавра, магістратури та доктора філософії. ступенів з математики, а також курси бакалаврату та аспірантури для всіх кафедр університету. На кафедрі наголошено як на чистому, так і на прикладному математиці. Дослідження на кафедрі охоплюють алгебру, алгебраїчну топологію, алгебраїчну геометрію, комплексний аналіз, функціональний аналіз, теорію чисел, фінансову математику, диференційні рівняння та динамічні системи, математичну фізику та прикладну математику. Випускні програми Програма випускників кафедри математики університету Бількент є однією з провідних програм дослідження математики Туреччини. Нормальна тривалість програми - два роки для ступеня MS та чотири роки для кандидата наук. ступінь. МС та к.т.н. програми виробляють провідні дослідники-математики. Протягом обох програм сильний акцент робиться на контрольованих дослідженнях до дипломної роботи. Щоб забезпечити міцну основу для подальшої професійної роботи, кожна програма включає 7 курсів на основі лекцій для малих елітних класів. Метою програм є перетворення учнів на математиків, які можуть займатися оригінальними та творчими дослідженнями. Програма наголошує на дослідженні чистої та прикладної математики. В даний час дослідження в аспірантурі орієнтовані на алгебру, теорію алгебраїчних чисел, алгебраїчну геометрію, алгебраїчну топологію, аналітичну теорію чисел, комплексний аналіз, функціональний аналіз, нелінійні диференціальні рівняння та загальну відносність. Магістр математики Вступ: Усі претенденти повинні мати ступінь бакалавра з математики або в суміжній галузі науки або техніки. Студентам, які мають ступінь бакалавра в інших областях, ніж математика, може бути запропоновано пройти кілька курсів бакалаврату в цій галузі, щоб отримати необхідну освіту. Оцінювання абітурієнтів базується на їх балах ALES (Akademik Personel ve Lisansüstü Eğitimi Giriş Sınavı - вступний іспит для вступу в академічний персонал та післядипломну освіту), минулих академічних записів, довідкових листів та інтерв'ю. Заявники, які не є громадянами Туреччини, та заявники громадянства Туреччини, які є резидентами іншої країни, можуть приймати GRE замість ALES. Усі носії англійської мови, які не є носієм мови, зобов'язані подати підтвердження задовільних знань англійської мови. Вимоги до ступеня: Окрім щонайменше 21 кредитної одиниці курсової роботи, кандидат магістерських ступенів повинен підготувати та успішно захистити дисертацію. Очікувана тривалість виконання програми MS - чотири семестри; максимальна тривалість - шість семестрів. Навчальний план Описи, надані тут для різних факультативних груп курсу, є лише орієнтовними. Повний перелік курсів у кожній виборній групі наведено в системі електронної реєстрації. Випускні курси для випускників: Усі курси 5XX або вищого рівня, що мають принаймні 3 кредити, пропоновані Вищою школою інженерії та науки. Випускні курси MATH: Усі курси 5xX або MATH вищого рівня, що мають мінімум 3 бали. Обмежені випускні курси для випускників: MATH 502, MATH 504, MATH 524, MATH 544 Доктор філософських наук з математики Вступ: Усі претенденти повинні мати ступінь MS з дисертацією з математики або в суміжній галузі науки або техніки. Оцінювання абітурієнтів базується на їх балах ALES (Akademik Personel ve Lisansüstü Eğitimi Giriş Sınavı - вступний іспит для вступу в академічний персонал та післядипломну освіту), минулих академічних записів, довідкових листів та інтерв'ю. Заявники, які не є громадянами Туреччини, та заявники громадянства Туреччини, які є резидентами іншої країни, можуть приймати GRE замість ALES. Усі носії англійської мови, які не є носієм мови, зобов'язані подати підтвердження задовільних знань англійської мови. Вимоги до ступеня: 21 кредитна одиниця курсової роботи, що перевищує рівень MS. Кандидат наук кандидати повинні скласти кваліфікаційний іспит, а потім повинні підготувати дипломну роботу. Підготовка та захист дисертації на основі оригінальних досліджень - суть програми. Документ, заснований на дисертації кандидата, повинен бути прийнятий або опублікований у авторитетному журналі перед тим, як дисертацію можна захистити. Очікувана тривалість завершення доктора філософії. Програма - вісім семестрів. Максимальна тривалість - 12 семестрів. Навчальний план Описи, надані тут для різних факультативних груп курсу, є лише орієнтовними. Повний перелік курсів у кожній виборній групі наведено в системі електронної реєстрації. Випускні курси для випускників: Усі курси 5XX або вищого рівня, що мають принаймні 3 кредити, пропоновані Вищою школою інженерії та науки. Випускні курси MATH: Усі курси 5xX або MATH вищого рівня, що мають мінімум 3 бали. Обмежені випускні курси для випускників: MATH 502, MATH 504, MATH 524, MATH 544 Міжнародні студенти Мова освіти - виключно англійська. Для життя в кампусі, а в деякій мірі і далі, англійська мова є цілком адекватною. Вступні заняття з турецької мови доступні, але необов’язково. Стипендії Кафедра забезпечує всебічну фінансову підтримку для всіх аспірантів протягом усього навчання за умови задовільного становища. Підтримка включає відмову від навчання, щомісячну стипендію, медичне страхування, службові приміщення та проживання в кампусі. Для кваліфікованих студентів доступні додаткові стипендії. Житло Всім студентам аспірантури, домашня адреса яких не знаходиться в Анкарі, пропонується безкоштовне проживання, в гуртожитках для двох осіб для тих, хто за програмою MS, та в одиночних гуртожитках для тих, хто здобуває ступінь доктора наук. програма. Більші квартири та квартири для одружених студентів доступні за додаткову плату. Медична страховка Університет покриває витрати на приватне медичне страхування. Місцезнаходження Університет Бількент розташований у приємному кампусі за межами Анкари, столиці Туреччини. Анкара, перебуваючи в центрі Анатолії, добре розташована для відвідування автобусів у багатьох місцях, що мають історичний чи культурний інтерес. Процес застосування Онлайн-заявка Кінцевий термін весни 2019 - 2020 семестр Міжнародний: 15 листопада 2019 року Громадяни Туреччини: 13 грудня 2019 року Інтерв'ю: Будуть проведені співбесіди; Міжнародний: 27-29 листопада 2019 року Громадяни Туреччини: 25-27 грудня 2019 року Подана документація повинна містити: заяву про мету, стенограму університету, принаймні два листи-рекомендації, бали GRE або ALES, доказ володіння англійською мовою. Турецькі громадяни повинні надати бали ALES. Міжнародні претенденти мають надати бали GRE. Візи для іноземних студентів: Тривалість процесу оформлення візи залежить від країни до країни. У деяких випадках процес може зайняти до 8 тижнів.


Museoak bere bakardadean - 27zapata | 27zapata\nHasiera » 27zapata » Museoak bere bakardadean\nAtalak: 27zapata, ErakusKETAk\nUdan kanpoan izan naizenean parean tokatzen zitzaizkidan ia museo guztiak jan ditut. Eta etxera itzultzean herriko museoek pena eman didate hain bakarrik ikusita. Kanpora joan eta esaten badigute VIII. mendeko aztarnak bilatu dituztela inguruan eta museo batean daudela aurkikuntzak, edo gehiago, orain dela 10.000 urteko aztarnak dituen haitzulo bat dagoela, seguruenera ikustera joango garela. Eta herrian horrelakoak edo gehiago ditugunean (Parrokiako aztarnak edo Altxerri, Ekain, Amaldako haitzuloa esaterako) ez gara azaldu ere egiten. Ni ere gutxi, baina, azaltzen banaiz ez da pena ematen didatelako, ez, interesgarriak direlako oso baizik.\nEsaterako, Photomuseumen paretik pasatzean beti sentitzen dut kuriositatea “oraingoan zer ezkutatzen ote du eraikin luuxe horrek pentsatuz”. Garestia da sarrera: 6 euro. Onena bonoa erostea (30 euro) eta 12 sarreren truk. Hala ere garesti, baina ordaintzeko modukoa. Hiru solairutan argazkigintzaren historia egiten da (erakusketa egonkorra esango genukeena) eta behekoan hilean behin edo aldatzen dute erakusketa.\nOraingoan euskal prentsan XX. mendean agertu diren argazkiak bildu dituzte. Irudi eta oroitzapen ugari dakarzkiten argazkiak. Makina bat guardia zibil eta polizia nazional ageri dira protestak jipoitzen, herri ohitura ugari daude bilduta, eta zenbait kuriositate ere bai. Ikusteko modukoa da, nahiz eta goiko hiru solairuak ikusita dituenarentzat hainbeste ordaintzea demasa izan erakusketa aldakorra soilik ikusteko.\nJende gehiago bertaratuz gero, merkatuko lukete?


Irekia Eusko Jaurlaritza - Gobierno Vasco :: EHAA xedapena 201802893\nGaiak: DEIALDIA; HABE; HIZKUNTZA-ESKAKIZUNA; GAITASUN-FROGAK; EUSKARA; EUSKALDUNTZEA\nHurrenkenaren zenbakia: 201802893\nBestalde, helduen euskalduntzearen araubide akademikoaren baitan, Hezkuntza, Hizkuntza Politika eta Kulturako sailburuak 2015eko uztailaren 22ko Agindu bidez HEOCaren egitura eta deskribapena onartu zituen: helduen euskalduntzearen ikasprozesua sei mailatan eratua (A1, Hasierako erabiltzailea; A2, Oinarrizko erabiltzailea; B1, Erabiltzaile independentea; B2, Erabiltzaile aurreratua; C1, Erabiltzaile gaitua eta C2, Erabiltzaile aditua); elkarreragin soziodiskurtsiboan ardaztua; hizkuntzaren ikuspegi komunikatiboan oinarritua; ekintza komunikatibotan definitua, eta euskararen ezaugarri eta egoera soziolinguistikora egokitua. Ikuspegi horiei jarraikiz, Agindu horrek jasotzen ditu mailaz maila zehaztutako helburuak, edukiak (testuinguru soziolinguistikoa, gaiak, testu-generoak, funtzioak, adierazpide testualak, adierazpide linguistikoak, estrategiak...), ildo metodologikoak eta ebaluazio-irizpideak.\nLehenengoa.– HEOCean zedarritutako B1, B2, C1, eta C2 mailak egiaztatzeko 2018ko deialdi irekia egitea, Ebazpen honen I. eta II. eranskinetan jasotako oinarrien eta irizpideen arabera.\nBigarrena.– Deialdi hori burutzeko, HABEko zuzendariak 2018ko otsailaren 1eko eta martxoaren 6ko Ebazpenez izendatutakoak izango dira maila bakoitzean arituko diren epaimahaiak, lurralde-arduradunak, tutoreak eta aztertzaileak.\nDonostia, 2018ko maiatzaren 21a.\nOinarri hauen xedea da, Hezkuntza, Hizkuntza Politika eta Kulturako sailburuak 2016ko azaroaren 23ko Aginduak xedatutakoaren arabera, deialdi irekian matrikulatutakoek HEOCean zedarritutako B1, B2, C1 eta C2 mailei dagokien gaitasun komunikatiboa egiaztatu ahal izan dezaten, 2018. urteko deialdi irekiaren zehaztapenak egitea.\n1.– Deialdi honetan matrikulatu ahal izateko, honako baldintza hauek bete beharko dira:\n2.– Bateraezina izango da deialdi honetan eta zuzendaritza nagusi honen 2017ko abenduaren 15eko Ebazpenez egindako bigarren deialdian parte hartzea maila berean. Beraz, euskaltegietako eta autoikaskuntzarako zentro homologatuetako ikasleek bigarren deialdian mailaren bat egiaztatzeko baldintzak betetzen dituztenean, aukeratu egin beharko dute deialdi batean zein bestean matrikulatu, gaitasun-maila jakin bat egiaztatzeko.\n1.– B1, B2, C1 eta C2 gaitasun-mailak egiaztatzeko deialdi honetan parte hartzeko izen-ematea eta dagokion ordainketa burutzeko epea 2018ko irailaren 14tik 25era bitartekoa izango da, biak barne.\n2.– Deialdi honetan B1, B2, C1 eta C2 gaitasun-mailak egiaztatzeko gaitasun-proba egiteko izen-ematea www.habe.euskadi.eus atarian egingo da, matrikula-inprimakia betez, horretarako ezarritako epearen barruan.\n3.– Matrikularen ordainari dagokionez, deialdi honen matrikula-epealdia irekitzen denean indarrean dauden prezio publikoak aplikatuko dira, HABEk eskaini eta betetzen dituen jardueren prezio publikoak finkatzeko onartutako araudiaren arabera. Zenbatekoak www.habe.euskadi.eus atariaren bidez emango ditu ezagutzera HABEk. Gutxienekoak bete eta maila batera baino gehiagotara aurkeztu nahi duen azterketariak zenbat matrikula, hainbat matrikula-ordain egin beharko ditu.\n4.– Matrikularen ordainketa ere epe horretan egin beharko da, Internet bidez edo, bestela, horretarako bidea ematen duten finantza-erakundeetan (Kutxabank, Sabadell, Laboral Kutxa, Bankoa, BBVA, Banco Santander, CaixaBank, Banco Popular), izena ematean eskuratzen den matrikula-inprimakia erabiliz.\n5.– Matrikulatze-prozesua osatu dela ulertuko da izen-ematea eta matrikula-ordainketa emandako epearen barruan eginak daudenean. Beraz, izen-ematea edo ordainketa matrikula-epearen barruan ez egin izanak automatikoki egiaztatze-prozesutik kanpo gelditzea ekarriko du.\n6.– Arrazoiak arrazoi, behin matrikula-eskubideak ordainduz gero, ez da dirurik itzuliko. Salbuespen gisa, bi kasu hauetan itzuliko da: a) oker bat izan eta maila bereko matrikula birritan ordaindu bada; b) okerreko maila baterako burutu baldin bada matrikula, baina, betiere, itzulketarako eskaria matrikula-epearen barruan egin baldin bada.\n1.– Matrikula-epea itxi eta hamar egun baliodunen epean emango du argitara HABEk www.habe.euskadi.eus atarian deialdi hau burutzeko maila bakoitzerako aurreikusitako egutegia: onartuen zerrenda argitaratzeko data, probak egiteko egunak eta lekuak, eta proben emaitzak jakinarazteko datak.\n3.– Egiaztatze-prozesuan matrikula egin eta gero, azterketariak egiaztatze-proba egiteko egutegian ezarritako azterketa-data aldatu ahal izateko, inguruabar eragileak eman beharko dira, eta emandako egunean azterketariari proba egitea galarazten dion arrazoiak ustekabekoa eta ezinbestekoa beharko du izan. Halaber, azaldutako karia dagokion txosten edo dokumentu zalantzagabeez frogatu beharko da, ezinbestez. HABEk gertaera hori berariaz ontzat emanez gero, proba egiteko eguna aldatzeko aukera eskainiko dio azterketariari. Horrelakoetan, data berriak egiaztatzegintzaren antolaketaren ardatzetara egokitu beharko du, ezinbestez.\n4.– Azterketa-lekua aldatzeko eskabidea posta elektronikoz egingo da www.habe.euskadi.eus atarian finkatutako prozedurei jarraikiz, eskari hori egiteko arrazoiak azalduz eta, betiere, deialdiaren egutegian ezarritako epeetan.\nMatrikula egiteko epea amaitu ondoren, HABEko zuzendariak argitaratuko du egiaztatze-proba hauetan parte hartzeko onartuen zerrenda eta azterketari bakoitzak www.habe.euskadi.eus atarian ikusi ahal izango du norberari dagokion matrikula zertan den.\n1.– Gaitasun-maila bakoitza ebaluatzeko prestatutako probek azterketariaren euskarazko gaitasun komunikatiboaren zenbatekoa eta nolakoa neurtuko dute: azterketariak euskaraz entzundakoa ulertzeko eta irakurritakoa bereganatzeko duen gaitasuna, batetik, eta euskaraz aditzera eman nahi dituen testuak ahoz zein idatziz egiteko duena, bestetik.\n2.– HABEren Hizkuntzaren Didaktika Zerbitzuko Ebaluazio Atalak lau trebetasunak neurtzeko probak prestatuko ditu, II. eranskinean zehaztutakoa oinarri hartuz, eta Zerbitzuak berak aplikatuko ditu proba horiek, lurraldeka eta lurralde bakoitzean eremu bateratuan antolatuta, egutegian zehaztutako datetan.\nHorrezaz gain, B1, B2 eta C1 mailetako idazmen-probako emaitzan 15 puntura iritsi ez, baina gutxienez 13 lortzen dituen azterketariak mintzamen-proban ateratako puntuekin konpentsatu ahal izango du puntu-gabezia hori, baldin eta mintzamen-proba gainditzeko gutxienekoa lortu eta idazmen-proba gainditzeko eskatzen den gutxienekora iristen bada mintzamen-proban lortutako soberakinarekin. Edozelan ere, maila horietan ezinbesteko baldintza izango da gutxienez 13 puntu ateratzea idazmen-proban, mintzamen-probara aurkeztu ahal izateko.\n4.– Egiaztatze-prozesua bideratzeko jardunak, bestalde, gailu elektronikoek (telefono, ordenagailu, argazki-kamera, MP3 grabagailu, haririk gabeko entzungailu, irakurtresnadun ordulariak eta entzungai edo ikusgai diren edukietara sarbidea eskaintzen duten betaurrekoek) eskain dezaketen edukietarako sarbiderik izan gabe daude aurreikusita eta Interneterako konexiorik gabe.\nGaitasun-probak norenak diren jakin gabe zuzenduko dituzte aztertzaileek zein tutoreek, zuzenketa izengabea bermatzeko. Aztertzaileak ezin izango du berak izandako ikasleen gaitasun-probarik zuzendu. Horrelakorik gertatuz gero, aztertzaileak berak laga beharko du zeregin hori azterketaldiaren antolaketa-garaian.\nJarraian, Azterketa Batzordeak emaitza guztiak HABEko zuzendariari aurkeztuko dizkio Hezkuntza, Hizkuntza Politika eta Kulturako sailburuaren 2016ko azaroaren 23ko Aginduaren 10.2 artikuluan xedatutakoari jarraikiz.\n13. oinarria.– Erreklamazioak eta errekurtsoak.\nEgiaztatze-prozesu honetako interesdunak erreklamazioa jar dezake HABEko zuzendariaren aurrean onartuen zerrendaren aurka aurkezten denean, eta dagokion Epaimahaiaren aurrean, prozeduran edo puntuazioen zenbatzean edota emaitzetan nolabaiteko errakuntzarik gertatu dela uste badu; betiere, jarraian azaltzen diren datu zein agiriak aurkezten baditu:\nInteresdunek, halaber, gora jotzeko errekurtsoa aurkeztu ahal izango dute HABEko zuzendariaren aurrean, azterketen behin betiko emaitzak argitaratu eta hurrengo hilabetean, edo, horrela dagokionean, aurkatutako egintza gertatu den egunetik aurrera. Errekurtsoak ebazteko, HABEko zuzendariak lurralde-arduradunari, mailaz mailako epaimahaiburuari edota Azterketa Batzordeko buruari eska liezaieke errekurtsoaren mamiari buruzko txostena; txosten hori, gehienez, hamar eguneko epean emango dute. Halaber, deialdi honetan parte hartzen ez duen kanpoko adituren baten irizpena ere eska lezake.\nErreklamazioak zein gora jotzeko errekurtsoak HABEren Donostiako Erregistro Nagusira igorriko dira; honako helbide honetara: Vitoria-Gasteiz kalea 3, 6.a, 20018 Donostia. Horretarako, urriaren 1eko 39/2015 Legeak, 16. artikuluaren 4. paragrafoan ezarritako baliabideak erabil ahal izango dira, betiere HABEren webgunean jarritako erreklamazio-ereduari jarraikiz.\n14. oinarria.– Informazioa eta tramitazioa on-line.\nDeialdi honetan aurreikusitako prozeduren ondoriozko argitaratze eta jakinarazpenak www.habe.euskadi.eus atariaren bidez egingo dira, azterketen gaineko erreklamazioak eta Administrazioarekiko errekurtso eta gora jotzeen ebazpenei dagozkienak izan ezik.\n– HEOCaren araberako maila edo baliokideren bat egiaztatu duten ikasleei zuzendutako diru-laguntzen proposamena egitea, horretarako deialdia onartzen bada.